Chicco | Chicco Επιθέματα Στήθους Αντιβακτηριακά (30 Τεμάχια)\nhttps://www.boxpharmacy.gr/el/epithemata-stithoys-antivaktiriaka-30-temaxia Επιθέματα στήθους, Chicco, Εγκυμοσύνη Chicco Chicco Επιθέματα Στήθους Αντιβακτηριακά (30 Τεμάχια) 8003670845843 Τα Αντιβακτηριακά Επιθέματα Στήθους αντιμετωπίζουν τις διαρροές του γάλακτος ανάμεσα στα γεύματα και παρέχουν διπλή απορροφητικότητα σε σχέση με τα κλασικά επιθέματα χάρη στις μικροπέρλες που μετατρέπουν τις διαρροές του γάλακτος σε τζελ, κρατώντας το δέρμα στεγνό. Έχουν ειδικό ύφασμα με αντιβακτηριακή δράση που δεν επιτρέπει στα βακτήρια να πολλαπλασιαστούν στο εσωτερικό του επιθέματος προστατεύοντας το στήθος. Σε ατομική συσκευασία. Συσκευασία 30τεμ. ------------------------------- Ερωτήσεις για το Θηλασμό - Οι ειδικοί της Chicco απαντούν: Ερώτηση: Πότε είναι καλύτερα να θηλάζω το μωρό μου; Απάντηση: Τα νεογέννητα μωρά που θηλάζουν αποκλειστικά, αρχικά χρειάζονται 8-12 θηλασμούς ανά 24ωρο. Οι ώρες του θηλασμού στη διάρκεια της ημέρας διαφέρουν από μωρό σε μωρό και δεν υπάρχουν συγκεκριμένοι κανόνες. Είναι καλύτερα να θηλάζετε το μωρό, όταν αυτό θέλει και δείχνει σημάδια πείνας, για παράδειγμα όταν κουνάει το κεφαλάκι του από τη μια μεριά στην άλλη, όταν πιπιλά το δάχτυλό του ή όταν βγάζει έξω τη γλώσσα του. Δεν είναι αλήθεια ότι κάθε πεινασμένο παιδί κλαίει, γιατί το κλάμα είναι το τελευταίο σημάδι πείνας. Βέβαια η μητέρα μπορεί να οδηγηθεί από το δικό της ένστικτο και εμπειρία για το πότε πεινάει το μωρό. Ο θηλασμός όταν το μωρό το επιθυμεί, θεμελιώνει τη σχέση εμπιστοσύνης μητέρας και παιδιού που ξέρει ότι μπορεί να βασιστεί στη μητέρα του για την ικανοποίηση των αναγκών του. Τους πρώτους μήνες της ζωής του, θηλασμός δεν σημαίνει μόνο τροφή αλλά και συναισθηματική ανάπτυξη. Η αίσθηση του μωρού για σιγουριά και αγάπη, η ηρεμία και η ισορροπία του, επηρεάζονται από τον τρόπο που το μωρό τρέφεται. Συμβουλή: Όταν η παραγωγή του γάλακτος έχει ρυθμιστεί και ο θηλασμός γίνεται όταν το ζητάει το μωρό, είναι καλύτερα να διατηρούνται διαλείμματα 2-3 ωρών ενδιάμεσα των γευμάτων. Αυτό βοηθά να μην είναι οι ρυθμοί δύσκολοι για τη μητέρα και να της δίνεται η δυνατότητα να ξεκουραστεί ή η δυνατότητα κοινωνικής ζωής. Ερώτηση: Πώς μπορώ να αντιμετωπίσω τη διαρροή του γάλακτος από τους μαστούς; Απάντηση: Σε ορισμένες µητέρες όταν θηλάζουν από τον ένα µαστό μπορεί να τρέξει λίγο γάλα από τον άλλο. Στην περίπτωση αυτή και µόνο για όση ώρα θηλάζετε, τοποθετείτε, στον µαστό που τρέχει το κοχύλι θηλασµού. Και σ’ αυτήν την περίπτωση αφήστε να τρέξει λίγο γάλα και µετά τοποθετήστε το κοχύλι. Προσοχή! Οι τρύπες που υπάρχουν στο κοχύλι θηλασµού πρέπει να βρίσκονται στο επάνω µέρος. Όταν ο θηλασµός τελειώσει, βγάζετε το κοχύλι και το γάλα που συγκεντρώθηκε και το µεταφέρετε στο µπιµπερό. Ερώτηση: Ποιος είναι ο καλύτερος τρόπος προετοιμασίας του στήθους για θηλασμό; Απάντηση: • Προτείνεται να µην φοράτε σουτιέν για κάποιο διάστηµα της ηµέρας ώστε οι θηλές να προετοιµαστούν από τον αέρα και την απαλή τριβή µε τα εξωτερικά ρούχα. • Kάθε πρωί πλένετε το στήθος σας με νερό και σαπούνι. • Τις επόμενες φορές πλένετε το στήθος σας μόνο με νερό (γιατί το σαπούνι ξηραίνει το δέρμα) πριν και μετά από κάθε θηλασμό ή συλλογή μητρικού γάλακτος. • Αν είστε εκτός σπιτιού μπορείτε να χρησιμοποιήσετε τα σίγουρα και ασφαλή Μαντηλάκια Καθαρισμού εμπλουτισμένα με πρωτεΐνες άμυλου και γάλακτος, που βοηθούν στη διατήρηση της φυσικής ποσότητας υδρολιπιδίων του δέρματος. Άοσμα και άγευστα, δεν περιέχουν άρωμα, οινόπνευμα ή χρωστικές ουσίες. Χρησιμοποιούνται πριν και μετά το θηλασμό. Δε χρειάζεται ξέβγαλμα. • Σαπουνίζετε τα χέρια σας πάντα πριν από κάθε θηλασµό ή συλλογή γάλακτος. • Όταν τα χέρια και το στήθος είναι καθαρά και στεγνά, μπορεί να αρχίσει ο θηλασμός ή η συλλογή του γάλακτος. • Για να αποφύγετε ερεθισμούς ή ραγάδες, συστήνεται να κάνετε μασάζ στο στήθος για κάποια λεπτά πριν το θηλασμό. • Σε περίπτωση έκκρισης γάλακτος, συστήνεται να χρησιμοποιείτε επιθέματα στήθους. Επίσης συστήνεται σε τακτά χρονικά διαστήματα να βάζετε λίγες σταγόνες από το γάλα σας στη θηλή και τη θηλαία άλω, ειδικά σε περίπτωση ραγάδων. Το μητρικό γάλα έχει ιδιότητες αποστειρωτικές, ενυδατικές και ιαματικές. • Πριν θηλάσετε το μωρό βεβαιωθείτε ότι η μυτούλα του είναι καθαρή και μπορεί να αναπνεύσει κανονικά. Αν κριθεί αναγκαίο, χρησιμοποιήστε φυσιολογικό ορό. Ερώτηση: Τι να κάνω αν θέλω να επιστρέψω στο γραφείο χωρίς να διακόψω τον θηλασμό; Απάντηση: Αν έφθασε η ώρα να επιστρέψετε στη δουλειά σας και δεν ξέρετε πως θα καταφέρετε να συνεχίσετε το θηλασμό, τη λύση σας δίνει η Ατομική Τράπεζα Μητρικού Γάλακτος με την οποία θα μπορείτε να διατηρείτε το μητρικό γάλα στο ψυγείο και να αντικαθιστάτε ένα ή δύο γεύματα με μητρικό γάλα σε μπιμπερό. Είκοσι μέρες περίπου πριν επιστρέψετε στην εργασία σας μπορείτε να αρχίσετε σταδιακά τη συλλογή μητρικού γάλακτος με ένα θήλαστρο. Έτσι θα υπάρχει στην κατάψυξη απόθεμα για να προσφέρετε στο μωρό σας όταν θα ξεκινήσετε την εργασία σας. Ο εξοπλισμός που θα χρειαστείτε για τη συλλογή και διατήρηση του μητρικού γάλακτος είναι: • Ένα θήλαστρο • Αρκετά μπιμπερό ή δοχεία διατήρησης του μητρικού γάλακτος • Ένα ζευγάρι κοχύλια θηλασμού • Έναν αποστειρωτή • Μια λαβίδα για την απομάκρυνση των αποστειρωμένων σκευών από τον αποστειρωτή • Αυτοκόλλητες ετικέτες για την αναγραφή της ημερομηνίας συλλογής του γάλακτος https://s3.gy.digital/boxpharmacy/uploads/asset/data/1805/Antibacterial_Breast_Protection_Pads.jpg\nΑρχική Σελίδα / Κατάλογος / Μητέρα και παιδί / Εγκυμοσύνη - θηλασμός / Επιθέματα στήθους / Chicco Επιθέματα Στήθους Αντιβακτηριακά (30 Τεμ...\nChicco Επιθέματα Στήθους Αντιβακτηριακά (30 Τεμάχια)\nΚΩΔΙΚΟΣ: 8003670845843 Άμεσα Διαθέσιμο\n5,25€ 4,46€ κέρδος 0,79€\nΤα Αντιβακτηριακά Επιθέματα Στήθους αντιμετωπίζουν τις διαρροές του γάλακτος ανάμεσα στα γεύματα και παρέχουν διπλή απορροφητικότητα σε σχέση με τα κλασικά επιθέματα χάρη στις μικροπέρλες που μετατρέπουν τις διαρροές του γάλακτος σε τζελ, κρατώντας το δέρμα στεγνό. Έχουν ειδικό ύφασμα με αντιβακτηριακή δράση που δεν επιτρέπει στα βακτήρια να πολλαπλασιαστούν στο εσωτερικό του επιθέματος προστατεύοντας το στήθος. Σε ατομική συσκευασία. Συσκευασία 30τεμ.\nΕρωτήσεις για το Θηλασμό - Οι ειδικοί της Chicco απαντούν:\nΕρώτηση: Πότε είναι καλύτερα να θηλάζω το μωρό μου;\nΑπάντηση: Τα νεογέννητα μωρά που θηλάζουν αποκλειστικά, αρχικά χρειάζονται 8-12 θηλασμούς ανά 24ωρο. Οι ώρες του θηλασμού στη διάρκεια της ημέρας διαφέρουν από μωρό σε μωρό και δεν υπάρχουν συγκεκριμένοι κανόνες. Είναι καλύτερα να θηλάζετε το μωρό, όταν αυτό θέλει και δείχνει σημάδια πείνας, για παράδειγμα όταν κουνάει το κεφαλάκι του από τη μια μεριά στην άλλη, όταν πιπιλά το δάχτυλό του ή όταν βγάζει έξω τη γλώσσα του. Δεν είναι αλήθεια ότι κάθε πεινασμένο παιδί κλαίει, γιατί το κλάμα είναι το τελευταίο σημάδι πείνας. Βέβαια η μητέρα μπορεί να οδηγηθεί από το δικό της ένστικτο και εμπειρία για το πότε πεινάει το μωρό.\nΟ θηλασμός όταν το μωρό το επιθυμεί, θεμελιώνει τη σχέση εμπιστοσύνης μητέρας και παιδιού που ξέρει ότι μπορεί να βασιστεί στη μητέρα του για την ικανοποίηση των αναγκών του. Τους πρώτους μήνες της ζωής του, θηλασμός δεν σημαίνει μόνο τροφή αλλά και συναισθηματική ανάπτυξη. Η αίσθηση του μωρού για σιγουριά και αγάπη, η ηρεμία και η ισορροπία του, επηρεάζονται από τον τρόπο που το μωρό τρέφεται.\nΌταν η παραγωγή του γάλακτος έχει ρυθμιστεί και ο θηλασμός γίνεται όταν το ζητάει το μωρό, είναι καλύτερα να διατηρούνται διαλείμματα 2-3 ωρών ενδιάμεσα των γευμάτων. Αυτό βοηθά να μην είναι οι ρυθμοί δύσκολοι για τη μητέρα και να της δίνεται η δυνατότητα να ξεκουραστεί ή η δυνατότητα κοινωνικής ζωής.\nΕρώτηση: Πώς μπορώ να αντιμετωπίσω τη διαρροή του γάλακτος από τους μαστούς;\nΑπάντηση: Σε ορισμένες µητέρες όταν θηλάζουν από τον ένα µαστό μπορεί να τρέξει λίγο γάλα από τον άλλο. Στην περίπτωση αυτή και µόνο για όση ώρα θηλάζετε, τοποθετείτε, στον µαστό που τρέχει το κοχύλι θηλασµού.\nΚαι σ’ αυτήν την περίπτωση αφήστε να τρέξει λίγο γάλα και µετά τοποθετήστε το κοχύλι.\nΟι τρύπες που υπάρχουν στο κοχύλι θηλασµού πρέπει να βρίσκονται στο επάνω µέρος. Όταν ο θηλασµός τελειώσει, βγάζετε το κοχύλι και το γάλα που συγκεντρώθηκε και το µεταφέρετε στο µπιµπερό.\nΕρώτηση: Ποιος είναι ο καλύτερος τρόπος προετοιμασίας του στήθους για θηλασμό;\n• Προτείνεται να µην φοράτε σουτιέν για κάποιο διάστηµα της ηµέρας ώστε οι θηλές να προετοιµαστούν από τον αέρα και την απαλή τριβή µε τα εξωτερικά ρούχα.\n• Kάθε πρωί πλένετε το στήθος σας με νερό και σαπούνι.\n• Τις επόμενες φορές πλένετε το στήθος σας μόνο με νερό (γιατί το σαπούνι ξηραίνει το δέρμα) πριν και μετά από κάθε θηλασμό ή συλλογή μητρικού γάλακτος.\n• Αν είστε εκτός σπιτιού μπορείτε να χρησιμοποιήσετε τα σίγουρα και ασφαλή Μαντηλάκια Καθαρισμού εμπλουτισμένα με πρωτεΐνες άμυλου και γάλακτος, που βοηθούν στη διατήρηση της φυσικής ποσότητας υδρολιπιδίων του δέρματος. Άοσμα και άγευστα, δεν περιέχουν άρωμα, οινόπνευμα ή χρωστικές ουσίες. Χρησιμοποιούνται πριν και μετά το θηλασμό. Δε χρειάζεται ξέβγαλμα.\n• Σαπουνίζετε τα χέρια σας πάντα πριν από κάθε θηλασµό ή συλλογή γάλακτος.\n• Όταν τα χέρια και το στήθος είναι καθαρά και στεγνά, μπορεί να αρχίσει ο θηλασμός ή η συλλογή του γάλακτος.\n• Για να αποφύγετε ερεθισμούς ή ραγάδες, συστήνεται να κάνετε μασάζ στο στήθος για κάποια λεπτά πριν το θηλασμό.\n• Σε περίπτωση έκκρισης γάλακτος, συστήνεται να χρησιμοποιείτε επιθέματα στήθους. Επίσης συστήνεται σε τακτά χρονικά διαστήματα να βάζετε λίγες σταγόνες από το γάλα σας στη θηλή και τη θηλαία άλω, ειδικά σε περίπτωση ραγάδων. Το μητρικό γάλα έχει ιδιότητες αποστειρωτικές, ενυδατικές και ιαματικές.\n• Πριν θηλάσετε το μωρό βεβαιωθείτε ότι η μυτούλα του είναι καθαρή και μπορεί να αναπνεύσει κανονικά. Αν κριθεί αναγκαίο, χρησιμοποιήστε φυσιολογικό ορό.\nΕρώτηση: Τι να κάνω αν θέλω να επιστρέψω στο γραφείο χωρίς να διακόψω τον θηλασμό;\nΑπάντηση: Αν έφθασε η ώρα να επιστρέψετε στη δουλειά σας και δεν ξέρετε πως θα καταφέρετε να συνεχίσετε το θηλασμό, τη λύση σας δίνει η Ατομική Τράπεζα Μητρικού Γάλακτος με την οποία θα μπορείτε να διατηρείτε το μητρικό γάλα στο ψυγείο και να αντικαθιστάτε ένα ή δύο γεύματα με μητρικό γάλα σε μπιμπερό.\nΕίκοσι μέρες περίπου πριν επιστρέψετε στην εργασία σας μπορείτε να αρχίσετε σταδιακά τη συλλογή μητρικού γάλακτος με ένα θήλαστρο. Έτσι θα υπάρχει στην κατάψυξη απόθεμα για να προσφέρετε στο μωρό σας όταν θα ξεκινήσετε την εργασία σας.\nΟ εξοπλισμός που θα χρειαστείτε για τη συλλογή και διατήρηση του μητρικού γάλακτος είναι:\n• Ένα θήλαστρο\n• Αρκετά μπιμπερό ή δοχεία διατήρησης του μητρικού γάλακτος\n• Ένα ζευγάρι κοχύλια θηλασμού\n• Έναν αποστειρωτή\n• Μια λαβίδα για την απομάκρυνση των αποστειρωμένων σκευών από τον αποστειρωτή\n• Αυτοκόλλητες ετικέτες για την αναγραφή της ημερομηνίας συλλογής του γάλακτος\nhttps://www.boxpharmacy.gr/el/natural-feeding-xeirokinito-thilastro-neo Θήλαστρα, Chicco, Παιδική φροντίδα, Εγκυμοσύνη Chicco Chicco Natural Feeding Χειροκίνητο Θήλαστρο NEO! 8058664024001 Η νέα χειροκίνητη αντλία του μαστού chicco επιτρέπει στις μητέρες να συγκεντρώσουν το πολύτιμο γάλα τους με ήπιο τρόπο. Η άνεση είναι εγγυημένη χάρη στην εργονομική λαβή και το μαλακό κάλυμμα σιλικόνης, το κύπελλο ταιριάζει σε όλα τα μεγέθη μαστού. Αποτελεσματική και απαλή άντληση Μέγιστη άνεση Μέγιστη απαλότητα https://s3.gy.digital/boxpharmacy/uploads/asset/data/5327/Chicco_Manual_Breast_Pump.jpg\nChicco Natural Feeding Χειροκίνητο Θήλαστρο NEO!\nhttps://www.boxpharmacy.gr/el/nipple-care-restructuring-cream-gel-gia-apokatastasi-thilon-40ml Φροντίδα θηλών, Θηλασμός, Frezyderm, Εγκυμοσύνη Frezyderm Frezyderm Nipple Care Restructuring Cream Gel για Αποκατάσταση Θηλών 40ml 5202888227165 Αναπλαστική κρέμα που αποκαθιστά της θηλές από τις επιπτώσεις του θηλασμού. Μειώνει τους ερεθισμούς και επιταχύνει την επούλωση των μικροτραυμάτων που προκαλούνται κατά τον θηλασμό. Η εξειδικευμένη σύνθεσή της προσροφά την τοπική υγρασία (υπολείμματα γάλακτος και βρεφικής σιέλου) και προστατεύει από τις επιμολύνσεις που προκαλούν φλεγμονές και μαστίτιδες. Χαμηλή περιεκτικότητα λανολίνης για μέγιστη τοξικολογική ασφάλεια Είναι απόλυτα ασφαλές προϊόν, χωρίς να προκαλεί αλλεργίες Δεν αλλοιώνει στο βρέφος την φυσική αίσθηση της θηλής Ειδικό τοξικολογικό test ασφάλειας Δερματολογικά ελεγμένο Κατάλληλη για: | Αποκατάσταση των θηλών από τις επιπτώσεις του θηλασμού https://s3.gy.digital/boxpharmacy/uploads/asset/data/5186/Frezyderm_nipple_care_restructuring.jpg\n€ 12.07 Άμεσα Διαθέσιμο Καινούριο boxpharmacy.gr\nFrezyderm Nipple Care Restructuring Cream Gel για Αποκατάσταση Θηλών 40ml\nhttps://www.boxpharmacy.gr/el/nipple-care-emollient-cream-gel-malaktiki-krema-tzel-gia-tin-peripoiisi-ton-thilon-40ml Φροντίδα θηλών, Ελληνικά Προιόντα, Θηλασμός, Frezyderm, Εγκυμοσύνη Frezyderm Frezyderm Nipple Care Emollient Cream Gel Μαλακτική Κρέμα-Τζέλ για την Περιποίηση των Θηλών 40ml 5202888102141 Μαλακτική κρέμα σε μορφή gel για την περιποίηση των θηλών κατά την κύηση και το θηλασμό. Με ειδική σύνθεση που συνδυάζει δραστικά συστατικά φυτικής προέλευσης τα οποία καταπράυνουν τους ερεθισμούς, ενισχύουν την μικροκυκλοφορία και βελτιώνουν τη δερματική αντοχή. Ενδείξεις: Περιποίηση, προστασία και αγωγή των θηλών κατά την κύηση και τον θηλασμό. Καταπραϋντική δράση, Ενίσχυση μικροκυκλοφορίας, Βελτίωση δερματικής αντοχής. Μελέτες: Challenge test. Μελέτη ασφάλειας. Μελέτη ανοχής. Μελέτη καταλληλότητας κατά την κύηση. https://s3.gy.digital/boxpharmacy/uploads/asset/data/5175/nipple_care_emollient.jpg\nFrezyderm Nipple Care Emollient Cream Gel Μαλακτική Κρέμα-Τζέλ για την Περιποίηση των Θηλών 40ml\n€ 18.81 Άμεσα Διαθέσιμο Καινούριο boxpharmacy.gr\nhttps://www.boxpharmacy.gr/el/avent-ultra-confort-disposable-breast-pads-60pcs-scf25461 Επιθέματα στήθους, Avent Avent Avent Ultra Confort Επιθέματα Στήθους, 60τμχ (SCF254/61) 0000000880619 Τα PHILIPS AVENT ΕΠΙΘΕΜΑΤΑ ΣΤΗΘΟΥΣ ΜΙΑΣ ΧΡΗΣΗΣ, είναι μοναδικά επιθέματα στήθους, τα οποία έχουν σχεδιαστεί για να σας παρέχουν υποστήριξη στο στήθος σας κατά τη φάση του θηλασμού. Σχεδιάστηκαν σε συνεργασία με τη μαία και σύμβουλο θηλασμού Vicki Scott, η οποία προσφέρει υποστήριξη σε μητέρες για θέματα θηλασμού εδώ και 20 έτη. Χάρη στο κυψελωτό επάνω φύλλο, χαρίζει μαλακή και άνετη αίσθηση στην επιδερμίδα σας, ενώ ο εξαιρετικά λεπτός, απορροφητικός πυρήνα παγιδεύει την υγρασία, προστατεύοντας από τις διαρροές και διατηρεί το δέρμα στεγνό μέρα και νύχτα. Επιπλέον, διαθέτουν αυτοκόλλητες ταινίες για να διατηρούνται τα επιθέματα στη θέση τους, ενώ το πάχος τους είναι περίπου 2 χιλ. με στρογγυλεμένο σχήμα, για να κάνει τα επιθέματα αόρατα κάτω από τα ρούχα. Ανεξάρτητη συσκευασία, για μεγαλύτερη υγιεινή αλλά και για τις μετακινήσεις σας. Δερματολογικά ελεγμένα. https://s3.gy.digital/boxpharmacy/uploads/asset/data/23218/Avent_Breast_Pads_60pcs.jpg\nAvent Ultra Confort Επιθέματα Στήθους, 60τμχ (SCF254/61)\nhttps://www.boxpharmacy.gr/el/0000000813666 Επιθέματα στήθους, Chicco Chicco Chicco Επιθέματα Στήθους Αντιβακτηριακά (60 Τεμάχια) 0000000813666 Τα Αντιβακτηριακά Επιθέματα Στήθους αντιμετωπίζουν τις διαρροές του γάλακτος ανάμεσα στα γεύματα και παρέχουν διπλή απορροφητικότητα σε σχέση με τα κλασικά επιθέματα χάρη στις μικροπέρλες που μετατρέπουν τις διαρροές του γάλακτος σε τζελ, κρατώντας το δέρμα στεγνό. Έχουν ειδικό ύφασμα με αντιβακτηριακή δράση που δεν επιτρέπει στα βακτήρια να πολλαπλασιαστούν στο εσωτερικό του επιθέματος προστατεύοντας το στήθος. Σε ατομική συσκευασία. Συσκευασία 30τεμ. ------------------------------- Ερωτήσεις για το Θηλασμό - Οι ειδικοί της Chicco απαντούν: Ερώτηση: Πότε είναι καλύτερα να θηλάζω το μωρό μου; Απάντηση: Τα νεογέννητα μωρά που θηλάζουν αποκλειστικά, αρχικά χρειάζονται 8-12 θηλασμούς ανά 24ωρο. Οι ώρες του θηλασμού στη διάρκεια της ημέρας διαφέρουν από μωρό σε μωρό και δεν υπάρχουν συγκεκριμένοι κανόνες. Είναι καλύτερα να θηλάζετε το μωρό, όταν αυτό θέλει και δείχνει σημάδια πείνας, για παράδειγμα όταν κουνάει το κεφαλάκι του από τη μια μεριά στην άλλη, όταν πιπιλά το δάχτυλό του ή όταν βγάζει έξω τη γλώσσα του. Δεν είναι αλήθεια ότι κάθε πεινασμένο παιδί κλαίει, γιατί το κλάμα είναι το τελευταίο σημάδι πείνας. Βέβαια η μητέρα μπορεί να οδηγηθεί από το δικό της ένστικτο και εμπειρία για το πότε πεινάει το μωρό. Ο θηλασμός όταν το μωρό το επιθυμεί, θεμελιώνει τη σχέση εμπιστοσύνης μητέρας και παιδιού που ξέρει ότι μπορεί να βασιστεί στη μητέρα του για την ικανοποίηση των αναγκών του. Τους πρώτους μήνες της ζωής του, θηλασμός δεν σημαίνει μόνο τροφή αλλά και συναισθηματική ανάπτυξη. Η αίσθηση του μωρού για σιγουριά και αγάπη, η ηρεμία και η ισορροπία του, επηρεάζονται από τον τρόπο που το μωρό τρέφεται. Συμβουλή: Όταν η παραγωγή του γάλακτος έχει ρυθμιστεί και ο θηλασμός γίνεται όταν το ζητάει το μωρό, είναι καλύτερα να διατηρούνται διαλείμματα 2-3 ωρών ενδιάμεσα των γευμάτων. Αυτό βοηθά να μην είναι οι ρυθμοί δύσκολοι για τη μητέρα και να της δίνεται η δυνατότητα να ξεκουραστεί ή η δυνατότητα κοινωνικής ζωής. Ερώτηση: Πώς μπορώ να αντιμετωπίσω τη διαρροή του γάλακτος από τους μαστούς; Απάντηση: Σε ορισμένες µητέρες όταν θηλάζουν από τον ένα µαστό μπορεί να τρέξει λίγο γάλα από τον άλλο. Στην περίπτωση αυτή και µόνο για όση ώρα θηλάζετε, τοποθετείτε, στον µαστό που τρέχει το κοχύλι θηλασµού. Και σ’ αυτήν την περίπτωση αφήστε να τρέξει λίγο γάλα και µετά τοποθετήστε το κοχύλι. Προσοχή! Οι τρύπες που υπάρχουν στο κοχύλι θηλασµού πρέπει να βρίσκονται στο επάνω µέρος. Όταν ο θηλασµός τελειώσει, βγάζετε το κοχύλι και το γάλα που συγκεντρώθηκε και το µεταφέρετε στο µπιµπερό. Ερώτηση: Ποιος είναι ο καλύτερος τρόπος προετοιμασίας του στήθους για θηλασμό; Απάντηση: • Προτείνεται να µην φοράτε σουτιέν για κάποιο διάστηµα της ηµέρας ώστε οι θηλές να προετοιµαστούν από τον αέρα και την απαλή τριβή µε τα εξωτερικά ρούχα. • Kάθε πρωί πλένετε το στήθος σας με νερό και σαπούνι. • Τις επόμενες φορές πλένετε το στήθος σας μόνο με νερό (γιατί το σαπούνι ξηραίνει το δέρμα) πριν και μετά από κάθε θηλασμό ή συλλογή μητρικού γάλακτος. • Αν είστε εκτός σπιτιού μπορείτε να χρησιμοποιήσετε τα σίγουρα και ασφαλή Μαντηλάκια Καθαρισμού εμπλουτισμένα με πρωτεΐνες άμυλου και γάλακτος, που βοηθούν στη διατήρηση της φυσικής ποσότητας υδρολιπιδίων του δέρματος. Άοσμα και άγευστα, δεν περιέχουν άρωμα, οινόπνευμα ή χρωστικές ουσίες. Χρησιμοποιούνται πριν και μετά το θηλασμό. Δε χρειάζεται ξέβγαλμα. • Σαπουνίζετε τα χέρια σας πάντα πριν από κάθε θηλασµό ή συλλογή γάλακτος. • Όταν τα χέρια και το στήθος είναι καθαρά και στεγνά, μπορεί να αρχίσει ο θηλασμός ή η συλλογή του γάλακτος. • Για να αποφύγετε ερεθισμούς ή ραγάδες, συστήνεται να κάνετε μασάζ στο στήθος για κάποια λεπτά πριν το θηλασμό. • Σε περίπτωση έκκρισης γάλακτος, συστήνεται να χρησιμοποιείτε επιθέματα στήθους. Επίσης συστήνεται σε τακτά χρονικά διαστήματα να βάζετε λίγες σταγόνες από το γάλα σας στη θηλή και τη θηλαία άλω, ειδικά σε περίπτωση ραγάδων. Το μητρικό γάλα έχει ιδιότητες αποστειρωτικές, ενυδατικές και ιαματικές. • Πριν θηλάσετε το μωρό βεβαιωθείτε ότι η μυτούλα του είναι καθαρή και μπορεί να αναπνεύσει κανονικά. Αν κριθεί αναγκαίο, χρησιμοποιήστε φυσιολογικό ορό. Ερώτηση: Τι να κάνω αν θέλω να επιστρέψω στο γραφείο χωρίς να διακόψω τον θηλασμό; Απάντηση: Αν έφθασε η ώρα να επιστρέψετε στη δουλειά σας και δεν ξέρετε πως θα καταφέρετε να συνεχίσετε το θηλασμό, τη λύση σας δίνει η Ατομική Τράπεζα Μητρικού Γάλακτος με την οποία θα μπορείτε να διατηρείτε το μητρικό γάλα στο ψυγείο και να αντικαθιστάτε ένα ή δύο γεύματα με μητρικό γάλα σε μπιμπερό. Είκοσι μέρες περίπου πριν επιστρέψετε στην εργασία σας μπορείτε να αρχίσετε σταδιακά τη συλλογή μητρικού γάλακτος με ένα θήλαστρο. Έτσι θα υπάρχει στην κατάψυξη απόθεμα για να προσφέρετε στο μωρό σας όταν θα ξεκινήσετε την εργασία σας. Ο εξοπλισμός που θα χρειαστείτε για τη συλλογή και διατήρηση του μητρικού γάλακτος είναι: • Ένα θήλαστρο • Αρκετά μπιμπερό ή δοχεία διατήρησης του μητρικού γάλακτος • Ένα ζευγάρι κοχύλια θηλασμού • Έναν αποστειρωτή • Μια λαβίδα για την απομάκρυνση των αποστειρωμένων σκευών από τον αποστειρωτή • Αυτοκόλλητες ετικέτες για την αναγραφή της ημερομηνίας συλλογής του γάλακτος https://s3.gy.digital/boxpharmacy/uploads/asset/data/20074/chicco_antibacterial.jpg\n€ 8.93 Άμεσα Διαθέσιμο Καινούριο boxpharmacy.gr\nChicco Επιθέματα Στήθους Αντιβακτηριακά (60 Τεμάχια)\nhttps://www.boxpharmacy.gr/el/breast-pads-epithemata-stithoys-30-tem-kod620 Επιθέματα στήθους, MAM, Εγκυμοσύνη MAM MAM Breast Pads Επιθέματα Στήθους (30 Τεμ) ΚΩΔ:620 9001616207105 Η μητέρα που θηλάζει μπορεί άφοβα να βασιστεί στα επιθέματα στήθους ΜΑΜ. Η απορροφητικότητα τους της επιτρέπει να αισθάνεται άνετη και ασφαλής ανάμεσα στους θηλασμούς. Βαμβακερή αίσθηση για περισσότερη άνεση. Εξαιρετικά λεπτά, διακριτικά και απορροφητικά. Το αυτοκόλλητο στερέωσης κρατά το επίθεμα στη θέση του. Συσκευασία σε κουτί 30 τεμαχίων. https://s3.gy.digital/boxpharmacy/uploads/asset/data/8647/Mam_Breast_Pads.jpg\nMAM Breast Pads Επιθέματα Στήθους (30 Τεμ) ΚΩΔ:620\nhttps://www.boxpharmacy.gr/el/epithemata-stithoys-ultra-dry-30tmx Επιθέματα στήθους, Nuk Nuk Nuk Επιθέματα Στήθους Ultra Dry 30Τμχ 4008600245391 Αξιόπιστη προστασία για το δέρμα και τα ρούχα Αξιόπιστα : Εξαιρετικά απορροφητικό εσωτερικό στρώμα, το οποίο συγκρατεί με ασφάλεια το γάλα που εκρέει Φιλικά στο δέρμα : Με αεριζόμενακαι πολύ μαλακά υλικά Διακριτικά : Ιδανικό σχήμα με λεία, ατσαλάκωτη εξωτερική επιφάνεια Αντιολισθητικά : Αυτοκόλλητες ταινίες για ιδανικό κράτημα μέσα στο στηθόδεσμο Ασφάλεια : Ππιν από την χρήση αφαιρέστε την προστατευτική μεμβράνη από τις αυτοκόλλητες ταινίες. Τα επιθέματα είναι γισ μία μόμο χρήση https://s3.gy.digital/boxpharmacy/uploads/asset/data/12064/Nuk_epithemata-stithous-ultra-dry-30tmch.jpg


Σε εξέλιξη αστυνομκή επιχείρηση στο Κρυονέρι για τον εντοπισμό 4 ληστών - Laimitomos | News | νέα\nΑστυνομική επιχείρηση βρίσκεται σε εξέλιξη από τις 03:00 τα ξημερώματα στην περιοχή του Κρυονερίου και Αγίου Στεφάνου όπου εντοπίστηκε τετραμελής σπείρα αλλοδαπών ληστών εξοπλισμένη με αυτόματα όπλα. Οι τέσσερις ληστές , που φορούσαν αλεξίσφαιρα γιλέκα και κουκούλες, εισέβαλλαν σε σπίτι στη Ν. Ερυθραία στη οδό Παπαναστασίου, όμως έγιναν αντιληπτοί από τους ιδιοκτήτες του σπιτιού οι οποίοι έθεσαν σε λειτουργία το συναγερμό μέσω του οποίου ενημερώθηκε η αστυνομία.\nΟι αστυνομικοί που έφτασαν στην περιοχή ενεπλάκησαν με τους ληστές οι οποίοι στην προσπάθεια τους να αποδράσουν σταμάτησαν στην Εκάλη διερχόμενο αυτοκίνητο, το οποίο οδηγούσε ο δημοσιογράφο Μάκης τριανταφυλόπουλος, και αφού τον έβγαλαν δια της βίας εξαφανίστηκαν.\nΑκολούθησε καταδίωξη και ανταλλαγή πυροβολισμών με τις αστυνομικές δυνάμεις που είχαν ενημερωθεί ε αποτέλεσμα να καταλήξουν με το κλεμμένο όχημα μέσα σε ρέμα στο τέρμα της Λεωφ. Κρυονερίου όπου οι δράστες προσπάθησαν να απομακρύνονται πεζοί.\nΤο ανθρωποκυνηγητό συνεχίστηκε με τους δράστες να έχουν εγκλωβιστεί σ’ ένα ρέμα στην προσπάθεια τους να διαφύγουν ενώ σύμφωνα με πληροφορίες, κατά τις ανταλλαγές πυροβολισμών τραυματίστηκε ένας αστυνομικός.\nΠάνω από την περιοχή πετάει αστυνομικό ελικόπτερο ενώ ισχυρές δυνάμεις της αστυνομίας καθώς και δυνάμεις των ΕΚΑΜ «χτενίζουν» την περιοχή.\nPrevious Ντροπή … Απαράδεκτες οι περικοπές στα άτομα με αναπηρία\nNext Το 2013 τα ακριβή στοιχεία για τις ποσότητες φυσικού αερίου στο οικόπεδο 12


International Champions Cup: Στην Μπαρτσελόνα το πρώτο Clasico και το τρόπαιο - CNN.gr\nInternational Champions Cup: Στην Μπαρτσελόνα το πρώτο Clasico και το τρόπαιο\nΗ Μπαρτσελόνα νίκησε τη Ρεάλ Μ. 3-2 και κατέκτησε το International Champions Cup\t Getty Images / Chris Trotman\nΗ Μπαρτσελόνα του Ερνέστο Βαλβέρδε κέρδισε με 3-2 το πρώτο Clasico της σεζόν με τη Ρεάλ Μαδρίτης και κατέκτησε το τρόπαιο στο τουρνουα ποδοσφαίρου International Champions Cup. Για τη "βασίλισσα" δεν αγωνίστηκε ο Κριστιάνο Ρονάλντο.\nΈστω και αν πρόκειται για ένα απλό τουρνουά προετοιμασίας των ομάδων, πάντοτε οι αναμετρήσεις Μπαρτσελόνα-Ρεάλ Μαδρίτης έχουν ιδιαίτερη σημασία. Η νίκη με 3-2 των "μπλαουγκράνα" στο Μαϊάμι και τον τελικό του διεθνούς τουρνουά ποδοσφαίρου χαροποίησε τα εκατομμύρια των οπαδών της Μπαρτσελόνα.\n(Πανηγυρισμοί των παικτών της Μπαρτσελόνα στο Μαϊάμι - Πηγή: Getty Images / Mike Ehrmann)\nΌλα τα αστέρια της Μπαρτσελόνα αγωνίστηκαν κανονικά στην αναμέτρηση. Παρών και ο Νεϊμάρ, που πανηγύρισε έξαλλα τα γκολ του Μέσι (3) και του Ράκιτιτς (7) για το προβάδισμα με 2-0 της Μπαρτσελόνα, στο κλασικό δυνατό ξεκίνημα των ομάδων του Ερνέστι Βαλβέρδε.\nΟ Ζινεντίν Ζιντάν έχει δώσει άδεια στον Κριστιάνο Ρονάλντο, αλλά η πρωταθλήτρια Ισπανίας κατάφερε να μειώσει με τον Κόβασιτς (14) και να ισοδαρίσει στο 36 με τον Ασένσιο.\n(Ο Κόβασιτς έχει καταφέρει να στείλει την μπάλα στα δίχτυα του Σίλεσεν - Πηγή: Getty Images / Mike Ehrmann)\nΤο πρώτο "κλάσικο" της σεζόν κρίθηκε με γκολ του Ζεράρ Πικέ στο 50, καθώς οι πολλές αλλαγές στη συνέχεια δεν επέτρεψαν να δούμε κάτι περισσότερο.\n(Ο Πικέ (δ) μόλις έχει νικήσει το Νάβας και με το 3-2 χαρίζει το τρόπαιο στην Μπαρτσελόνα - Πηγή: Getty Images / Mike Ehrmann)\nLas valoraciones de Valverde tras ganar #ElClásicoMiami https://t.co/FZ8cBBqjux pic.twitter.com/ClcRxkggg9\nΡΕΑΛ Μ.: Νάβας, Καρβαχάλ (74' Χακιμί), Ράμος (46' Νάτσο), Βαράν (46' Βαγιέχο), Μαρσέλο (74' Ερνάντεθ), Καζεμίρο (74' Γιορέντε), Μόντριτς (46' Ίσκο), Κόβατσιτς (74' Θεμπάγιος), Μπέιλ (74' Όσκαρ), Ασένσιο (46' Βάθκεθ), Μπενζεμά (74' Μαγιοράλ)\nΜΠΑΡΤΣΕΛΟΝΑ: Σίλεσεν, Βιδάλ (63' Σεμέντο), Πικέ (73' Μαστσεράνο), Ουμτιτί (63' Βερμάλεν), Άλμπα (73' Ντιν), Μπουσκέτς (73' Σέρτζι Σαμπέρ), Ράκιτιτς (73' Αλενιά), Ινιέστα (46' Σέρτζι Ρομπέρτο), Μέσι (63' Σουάρεθ), Νεϊμάρ (73' Τουράν), Σουάρες (63' Αλκάθερ)\n(Το πρώτο τρόπαιο της χρονιάς για την Μπαρτσελόνα - Πηγή: Getty Images / Chris Trotman)\nΕπόμενο ραντεβού των δύο ομάδων το Ισπανικό Σούπερ Καπ: 13 Αυγούστου Μπαρτσελόνα-Ρεάλ Μαδρίτης και 16 Αυγούστου Ρεάλ Μαδρίτης-Μπαρτσελόνα.\nΣΠΟΡ\t· ΠΟΔΟΣΦΑΙΡΟ\t· ΙΣΠΑΝΙΚΟ ΠΟΔΟΣΦΑΙΡΟ\t· ΜΠΑΡΤΣΕΛΟΝΑ-ΡΕΑΛ Μ.\t· ΕΛ ΚΛΑΣΙΚΟ\t· EL CLASICO\t· INTERNATIONAL CHAMPIONS CUP


Σύζυγος 44χρονης κατά της Επιτροπής Εμβολιασμών: «Να εξηγήσουν στα παιδιά μου γιατί χάθηκε η μητέρα τους…». – Γεγονότα στο μικροσκόπιο\n«Η επιτροπή με αυτό που κάνει είναι σαν να ομολογεί ότι έχει κάνει ένα έγκλημα».\nΟ Μανώλης Κρυοβρυσανάκης, σύζυγος της 44χρονης από την Κρήτη που πέθανε από τη θρόμβωση που υπέστη μετά τον εμβολιασμό της με AstraZeneca, ξεσπά κατά της Επιτροπής Εμβολιασμών, με αφορμή τη χθεσινή ανακοίνωση για αλλαγή ηλικιακής ομάδας στη χρήση του εμβολίου.\n«Δεν μπορεί να συνεχιστεί αυτή η κοροϊδία. Είναι σαν να λένε χάσαμε έναν άνθρωπο, αλλά δεν πειράζει, σώσαμε άλλους. Θέλω η επιτροπή να εξηγήσει στα παιδιά μου γιατί χάθηκε η μητέρα τους για να σωθούν άλλοι», είπε στον ΑΝΤ1 ο χαροκαμένος σύζυγος.\nΟ κ. Κρυοβρυσανάκης καταφέρθηκε εναντίον της Επιτροπής Εμβολιασμών κάνοντας λόγο για «έγκλημα»: «Ανερυθρίαστα λένε ότι κάναμε το εμβόλιο αυτό γιατί δεν είχαμε άλλα εμβόλια. Η επιτροπή με αυτό που κάνει είναι σαν να ομολογεί ότι έχει κάνει ένα έγκλημα».\nΤο άρθρο Σύζυγος 44χρονης κατά της Επιτροπής Εμβολιασμών: «Να εξηγήσουν στα παιδιά μου γιατί χάθηκε η μητέρα τους…». εμφανίστηκε πρώτα στο capnews.


15 λεπτά με το Scooter Club Hellas - motornews.gr\nΣτο πλαίσιο της προετοιμασίας για το 1ο Scooter Rally Αντοχής είχαμε την ευκαιρία για μια γρήγορη συζήτηση με τους ανθρώπους του Scooter Club Hellas το οποίο έχει αναλάβει την οργάνωση του event. Ας δούμε πως βλέπουν αυτό το ξεχωριστό γεγονός οι υπεύθυνοι του SCH.\nΕρ. Πόσα μέλη απαριθμεί το Scooter Club Hellas σήμερα και ποιες είναι οι γενικές δραστηριότητες του club;\nSCH: Το Scooter Club Hellas είναι μια παρέα που υπάρχει από το 2005, φιλοξενείται στο δικτυακό τόπο www.scooterclubhellas.gr και αποτελείται αυτή τη στιγμή από περίπου 39.000 εγγεγραμμένα μέλη από όλη την Ελλάδα και έχει παραρτήματα σε Αθήνα, Θεσ/νίκη, Πάτρα, Βόλο, Ξάνθη, Κρήτη. Τα μέλη του δεν είναι μόνο scooterάδες, δεν είναι μόνο μοτοσυκλετιστές αλλά κυκλοφορεί μεταξύ τους η ίδια αγάπη για τη μηχανοκίνηση και τις συγκινήσεις που προσφέρει. Υπάρχει μία ομάδα μελών που έχει αναλάβει συγκεκριμένες δραστηριότητες με μεγάλη συμμετοχή, όπως εβδομαδιαίες συναντήσεις, εκδρομές, αιμοδοσίες, σεμινάρια και εκπαιδευτικές δραστηριότητες.\nΕρ. Πως προέκυψε η ιδέα ενός Rally Αντοχής και πόσο δύσκολη ή εύκολη ήταν η υλοποίησή του;\nSCH: Το Scooter Rally Αντοχής ξεκίνησε μετά από συμμετοχές και εμπειρία των μελών μας σε διάφορες καταξιωμένες εκδηλώσεις όπως το 36ωρο της λέσχης Motoguzzi, το 24ωρο του BMW Club και το φωτογραφικό Rally του Transalp Club. Ήταν ιδέα του Σπύρου Καλαντζάκη, μέλος του Scooter Club Hellas, που συμμετέχει στη διοργάνωση των εκδρομών μας. Η ομάδα υλοποίησης αποτελείται και από τους Γαλανόπουλο Κων/νο, Ζαρκαδούλα Γρηγόρη, Κατσαμπίρη Γιάννη, Κουτσοθανάση Παντελή, Πίκολη Πέτρο.\nΗ υλοποίηση της συγκεκριμένης διοργάνωσης ήταν αποτέλεσμα της ομαδικής προσπάθειας και συνεργασίας μας. Η ιδέα φάνταζε εύκολη στην πραγματοποίηση αλλά ήθελε αρκετά βήματα στην πράξη. Το αποτέλεσμα της προσπάθειάς μας είναι το 1ο Scooter Rally Αντοχής που θα πραγματοποιηθεί στις 17 Μαΐου 2015.\nΣημαντική βοήθεια στην οργάνωση και στην υλοποίηση του Scooter Rally Αντοχής προσέφερε η εταιρεία KYMCO-MOTOTREND S.A. Ευχαριστούμε επίσης για τη χορηγία τους και τα δώρα τους το ξενοδοχείο Hellas Country, τα καταστήματα Psihogios, Mega Stock Bazaar, Παναγιώτης Μάργαρης-Scooterland, Νο-Limits, Toofast, Double-Force, «Δρόμος», τις καφετέριες Café-Café και Αχίλλειον, την creperie Twins και τον δημιουργό του Riders Guides.\nΕρ. Ποια θα είναι η μορφή του αγώνα και ποιες είναι οι προσδοκίες σας όσον αφορά στις συμμετοχές;\nSCH: Το Scooter Rally Αντοχής δεν έχει κανένα είδος αγωνιστικού ή ανταγωνιστικού χαρακτήρα, δεν έχει καμιά απολύτως σημασία η ώρα που θα τερματίσει ο κάθε συμμετέχων. Αποτελεί στην ουσία μια περιπέτεια και ένα οδοιπορικό μιας διαδρομής που θα είναι γνωστή στους συμμετέχοντες πριν την εκκίνηση πάντα σύμφωνα με τους κανόνες του Κ.Ο.Κ.\nΣτη διάρκεια του οδοιπορικού θα υπάρχουν σημεία φωτογράφησης που υποδεικνύονται από τους διοργανωτές, όπως επίσης κάποιοι γρίφοι, και παιχνίδια. Όλα αυτά μαζί (φωτογραφίες, γρίφοι και παιχνίδια) θα προσμετρηθούν για τον κάθε συμμετέχοντα έτσι ώστε να βγει μια βαθμολογία για τον καθένα και μια γενική κατάταξη. Διάφορα έπαθλα και δώρα θα χορηγηθούν στους συμμετέχοντες με βάσει τη βαθμολογία τους αλλά και με κλήρωση.\nΔικαίωμα συμμετοχής έχει κάθε νόμιμος οδηγός, ανεξαρτήτως μάρκας scooter, τύπου και κυβισμού. Επίσης μπορεί να συμμετέχει οποιοδήποτε άλλο δίτροχο. Οι οδηγοί μπορεί να είναι από συνειδητοποιημένοι ταξιδιάρηδες, έως αρχάριοι που θέλουν να εξερευνήσουν τις δικές τους δυνατότητες ή του πιθανόν καινούργιου δίτροχού τους. Μπορούν επίσης να έχουν και συνεπιβάτη, απόφαση πράγματι γενναία, που δείχνει «αντοχές».\nΚατά τη διάρκεια του Scooter Rally Αντοχής, θα αναπτυχθεί η ομαδικότητα και η συντροφικότητα στους συμμετέχοντες, ενώ στο τέλος οι περισσότεροι θα νιώθουν σαν να γνωρίζονται καιρό, έχοντας βοηθήσει ο ένας τον άλλο σε απρόοπτα, αναγνώριση σωστής πορείας κλπ.\nΘα ήταν μεγάλη μας χαρά να καθιερωθεί στις μοτοσυκλετιστικές εκδηλώσεις της χώρας με όσο το δυνατό περισσότερες συμμετοχές ώστε όλο και πιο πολλοί αναβάτες να ανακαλύπτουν τις ομορφιές της χώρας μας.\nΕρ. Πώς βλέπετε το Rally Αντοχής στο μέλλον; Μια καλή ιδέα ήταν κάθε χρόνο να πραγματοποιείται σε άλλη περιοχή της Ελλάδας. Πώς βλέπετε το μέλλον του θεσμού;\nSCH: Οι διοργανωτές στο μέλλον θα εμπλουτίσουν το Scooter Rally Αντοχής με νέες ιδέες και τις εμπειρίες τους και από άλλα μέρη της Ελλάδας και θα υλοποιήσουν ξανά μια ενδιαφέρουσα εμπειρία για τον κάθε συμμετέχοντα. Είναι εξαιρετική η ιδέα να πραγματοποιείται κάθε χρόνο σε διαφορετική περιοχή της Ελλάδος έτσι ώστε όπως προαναφέραμε να ανακαλύπτονται νέες και εναλλακτικές διαδρομές και οι ομορφιές όλης της χώρας.\nΤο μέλλον του θεσμού που τώρα ξεκινά θα εξαρτηθεί από τη διάθεση, τις απόψεις και τον αριθμό των συμμετεχόντων. Είμαστε ανοιχτοί σε κάθε είδους νέες απόψεις και διορθώσεις τα επόμενα έτη καθώς πάντα υπάρχει περιθώριο βελτίωσης. Κάθε αρχή είναι και δύσκολη αλλά και στη δική μας περίπτωση ισχύει το ρητό «η αρχή είναι το ήμισυ του παντός.


Αρχική σελίδα >> Οχήματα >> Διάφορα >> Άλλα προϊόντα ΗΛΙΑΚΟΣ ΦΟΡΤΙΣΤΗΣ ΚΑΙ ...ΠΑΝΤΑ ΦΡΕΣΚΙΑ ΜΠΑΤΑΡΙΑ!!!!\n22/12/2007 - 23:24\n30/12/2007 - 16:40\n****ΗΛΙΑΚΟΣ ΦΟΡΤΙΣΤΗΣ ΜΠΑΤΑΡΙΑΣ ΑΥΤΟΚΙΝΗΤΩΝ****\nΜΠΟΡΩ ΟΜΩΣ ΤΗΝ ΜΠΑΤΑΡΙΑ ΠΟΥ ΕΧΩ ΣΤΟ ΑΥΤΟΚΙΝΗΤΟ ΝΑ ΤΗΝ ΕΧΩ ΦΡΕΣΚΙΑ ΚΑΙ ΝΑ ΚΕΡΔΙΣΕΙ ΚΑΠΟΙΑ ΧΡΟΝΙΑ ΖΩΗΣ???\nAυτός ο ηλιακός φορτιστής μήκους 340 x 118 x 14 mm , δηλαδή 34 εκατοστών αν τον βάλουμε με τις βεντούζες πάνω από την μπροτσινή κονσόλα του αυτοκινήτου τροφοδοτεί την μπαταρία του αυτοκινήτου με ρεύμα και έτσι αυτή πάντα μένει φρέσκια.Τόσο απλά.Εχει 2 αντάπτορες, έναν για την θέση του αναπτήρα και έναν με κλίπ. Το καλώδιο είναι περίπου 2,40 μέτρα μακρί.Δίνει ρεύμα έως 85mA.Βέβαια έχει και προστασία αποφόρτισης.\nAυτό που χάνει σιγά σιγά μια μπαταρία αυτός ο φορτιστής της Revolt Germany το αναπληρώνει και το χειμώνα που πολλά αυτοκίνητα έχουν πρόβλημα εκκίνησης είναι ότι πρέπει αυτός ο φορτιστής.\nΕίναι το αυτοκίνητο 10 μέρες σε ακινησία , γυρνάτε την μίζα και δεν κάνει ούτε τσούκ ούτε μούκ? Ε και αυτό θα ανήκει στο παρελθόν.Έχει και ένα μπλέ LED που ανάβοσβήνει όταν παράγει ενέργεια ο φορτιστής. Το φωτοβολταικό είναι υψηλής ποιότητας. Επίσης ραδιοερασιτέχνες μπο΄ρούν να κάνουν πολλές πατέντες μαζί του ακόμα και να κρεμαστεί στον τοίχο μπορεί.


Κανένα άλλο κακοποιημένο παιδί στο σκοτάδι - Συγκλονίζει η επιστολή του πατέρα της Αρετής - ertnews.gr\nΠεριφερειακοί σταθμοίΒΟΡΕΙΟ ΑΙΓΑΙΟΠεριφέρεια\n14/01, 1:50 μμ\nΣύνταξη Θοδωρής Πυλιώτης\nΣυγκλονίζει η επιστολή του πατέρα μιας κοπέλας που λίγο καιρό πριν δημοσιοποίησε το δικό της βιασμό και την κακοποίηση που δέχθηκε σε ηλικία 13 ετών. Ο Γιάννης Παληός μιλά για την περιπέτεια της κόρης του Αρετής και καλεί όλους τους γονείς να είναι πάντα δίπλα στα παιδιά τους, «χωρίς ντροπή».Ζητά επίσης από τη Δικαιοσύνη να μην αφήσει να παραγραφούν τα αδικήματα, γιατί όπως λέει «να μην βιώσει κανένα άλλο παιδί τον εφιάλτη που έζησε η κόρη μου».\nΚανένα άλλο κακοποιημένο παιδί στο σκοτάδι: Δικαίωση για όλους μας\nΑπό τη στιγμή που φέρνεις το παιδί σου στη ζωή, του δίνεις κρυφά, χωρίς να το ξέρει, ισόβια υπόσχεση ότι θα είσαι πάντα εκεί, δίπλα του, να το αγαπάς και να το φροντίζεις χωρίς αντάλλαγμα. Δεν πρέπει να περιμένεις αντάλλαγμα, ούτε καν την αγάπη του. Αυτή είναι στο χέρι σου να την κερδίσεις. Και την κερδίζεις. Και το αγαπάς. Και σε αγαπάει. Κοιμάσαι ήσυχος γονέας, γιατί είσαι σίγουρος ότι έχεις κάνει το καλύτερο που μπορείς, ώστε να ζήσει όσο γίνεται πιο ευτυχισμένα, μέσα σε έναν κόσμο γεμάτο δυστυχία. Δεν ξεχνάς ότι πάντα ελλοχεύουν κίνδυνοι, αλλά προχωράς κάνοντας κάθε μέρα το καλύτερο που μπορείς… Ώσπου τελικά, έρχεται η μέρα που διαπιστώνεις ότι δεν μπόρεσες να αντιμετωπίσεις τον κίνδυνο έγκαιρα. Γιατί η ανθρωπότητα όλα τα κατάφερε, εκτός από το να εξοντώσει τους κακούς.\nΌλα λοιπόν ξεκινούν από τη στιγμή που το παιδί σου βρίσκει το κουράγιο να σου μιλήσει για τον «Γολγοθά» που ανέβαινε μόνο του τόσον καιρό. Τόσον καιρό έβλεπες δείγματα, αλλά τα απέδιδες στην εφηβεία. Το πρώτο μου παιδί την αντιμετώπισε ήπια… Το δεύτερο, η Αρετή, σκέφτηκα, μάλλον την περνάει δυσκολότερα.\nΣε μια τόσο τρυφερή ηλικία (13-16 ετών) όση αγάπη και εμπιστοσύνη κι αν έχεις καταφέρει να χτίσεις με το παιδί σου, δεν πρέπει να ξεχνάς ότι τότε το παιδί ξεκινά να ανακαλύπτει πια τον κόσμο μόνο του. Δεν του αρκούν όσα του έχεις πει και όσα του λες. Αρχίζει να σε αμφισβητεί, νομίζει πως μπορεί να τα καταφέρει μόνο του. Τότε λοιπόν έρχεται ένας επιτήδειος και «κάτω απ’ τη μύτη σου» αλλά και κάτω απ’ τη μύτη του παιδιού σου, δρα μεθοδικά ώστε να πλάσει με τις δικές του ειδεχθείς ορέξεις και πεποιθήσεις, ένα σεξουαλικό έρμαιο, ένα παιχνιδάκι.\nΕνοχοποιείς ως πατέρας ή ως μάνα, τον εαυτό σου. Σκέφτεσαι ότι εσύ έφταιξες. Μέγα λάθος. Κανένας πατέρας και καμιά μάνα δεν πρέπει να ενοχοποιούν τους εαυτούς τους. Ούτε το θύμα πρέπει να ενοχοποιεί τον εαυτό του. Ο μόνος ένοχος, είναι ο κακοποιός.\nΗ κόρη μου η Αρετή κακοποιήθηκε ψυχικά και έπειτα σεξουαλικά από ένα τέρας που εισχώρησε στην οικογένειά μας, από τα 13 μέχρι και τα 16 της, που δεν άντεξε άλλο και μας μίλησε για την κακοποίηση που δεχόταν. Αμέσως πήγαμε στην αστυνομία με την μητέρας της, εν έτει 2015. Έκτοτε μέχρι σήμερα, έχουμε πάει στα δικαστήρια για ανακρίσεις, καταθέσεις και όλες τις άλλες διαδικασίες που προστάζει ο νόμος, πάνω από 30 φορές. Τα αδικήματα χωρίστηκαν σε πλημμελήματα και σε κακουργήματα, καθώς τα πλημμελήματα ήταν προς παραγραφή. Για το κακούργημα, τόσα χρόνια μετά, δεν έχει οριστεί δικάσιμος. Ο κατηγορούμενος δικηγόρος, μάλιστα, μας έκανε μήνυση για συκοφαντική δυσφήμηση, όταν μάλιστα κατηγορείται και για κακοποίηση άλλων δυο μικρών κοριτσιών, αδελφών, 9 και 11 ετών κατ’ εξακολούθηση. Που είναι η δικαιοσύνη;\nΣε λίγες μέρες με κίνδυνο να παραγραφούν τα πλημμελήματα της προσβολής γενετήσιας αξιοπρέπειας και της διακίνησης πορνογραφίας ανηλίκων μετά από εφτά χρόνια, οδηγούμαστε ξανά (20 Ιανουαρίου) ενώπιον της δικαιοσύνης… Και αναμένουμε να οριστεί δικάσιμος για το κακούργημα. Είμαστε ευτυχείς όμως, γιατί τώρα η Αρετή δεν είναι μόνη της. Υπάρχουν τα άλλα δύο κορίτσια και με το δικαστήριό τους να έχει οριστεί τον Μάιο, αισθανόμαστε ότι θα δικαιωθούμε κι εμείς μαζί τους.\nΣτηρίζοντας ως πατέρας την κόρη μου σε αυτό που πέρασε και περνάει μέχρι σήμερα, θέλω να πω στους γονείς αυτό που βαθιά πιστεύω: Χωρίς καμιά ντροπή και δισταγμό στηρίξτε τα παιδιά σας, μην αφήνετε τα θέματα στο σκοτάδι. Αυτοί που κάνουν τέτοιες πράξεις πρέπει να καταγγέλλονται και να οδηγούνται στη δικαιοσύνη. Να μην βιώσει κανένα άλλο παιδί τον εφιάλτη που έζησε η κόρη μου. Θέλω να τιμωρηθούν όσοι έβλαψαν το παιδί μου και του έκαναν κακό στην πιο τρυφερή του ηλικία.\nΤην ψυχή και τα χρόνια που της έκλεψαν, δεν μπορώ να της τα δώσω πίσω. Μπορώ όμως και θα παλέψω να την βοηθήσω μέχρι να δικαιωθεί. Και θα το κάνω. Και θα το κάνουμε όλοι μαζί, σαν οικογένεια.\nΣτο πλάϊ της Αρετής\nΡώμη: Ομαδικός βιασμός σε ανήλικη κόρη Ισπανού διπλωμάτη – Στο πάρτι ναρκωτικών και συγγενής πρώην πρωθυπουργού\nΒρετανία: μαχητικός οπλισμός στην Ουκρανία και αντιδράσεις από Ρωσία\nΣΔΟΕ: Κατάσχεση 13 κιλών κοκαϊνης από τους ελεγκτές του Τμήματος Δίωξης Ναρκωτικών\nΝ. Φίλης στο Πρώτο: Όχι στην πρόταση Τσίπρα, θα οδηγήσει σε αρχηγικό κόμμα – Δεν θέλουμε παράταξη “star- system” (audio)\nΟμαδικός βιασμός φοιτήτριας στο Βόλο: Ελεύθεροι οι δύο Λαρισαίοι μετά την άσκηση ποινικής δίωξης\nΔίκη ορόσημο για το #ΜeΤoo — «Ελπίζω να ακολουθήσουν το παράδειγμά μου και άλλοι» το μήνυμα της 22χρονης (video)\nΣ. Μπεκατώρου στην ΕΡΤ: Και μόνο που ακούω τη λέξη ομοσπονδία βγάζω σπυριά\n#MeToo – Η 22χρονη καταγγέλουσα βιασμό από προπονητή: Είναι μια επώδυνη διαδικασία, είμαστε εδώ για να το παλέψουμε (video)


Τσαλαπετεινός: Φεβρουαρίου 2013\nΧαμογελάω. Το βλέπεις. Κατάμαυρο γυφτάκι, δίπλα στη θάλασσα. Ηλικία; Αδιευκρίνιστη. Ενώ σε όλες τις παιδικές φωτογραφίες υπάρχει στην πίσω πλευρά με ωραία γράμματα, σχολαστικά σημειωμένος ο τόπος, η ημερομηνία και η ηλικία -υπολογισμένη με ακρίβεια ημέρας- σε αυτή τίποτα. Υπολογίζω ότι είμαι γύρω στα τρία. Βαριά τέσσερα. Προφανώς είναι καλοκαίρι και βρίσκομαι κάπου στην Κρήτη. Αν κρίνω από τα κύματα και το χαμηλό ύψος που βρίσκεται το αεροπλάνο, στο βόρειο μέρος.\nΧαμογελούσα μόνο μπροστά στο φακό. Σπάνια σε άλλες περιπτώσεις. Ίσως για να υπάρχουν στο μέλλον πειστήρια μιας ευτυχισμένης παιδικής ηλικίας. Δεν ήταν όμως. Το θυμάμαι πολύ καλά. Όχι γιατί της έλειπε κάτι βασικό, μα γιατί ήταν μοναχική. Πολύ μοναχική. Θυμάμαι ακόμα τις ώρες που έπαιζα χωρίς παρέα. Ατέλειωτες ώρες, βουβές, στο δωμάτιό μου, χωρίς να έχω δίπλα μου κάποιον να μοιραστώ, να παίξω. Χωρίς να έχω απένταντί μου κάποιον να συναγωνιστώ, να μιλήσω, να τσακωθώ, και μετά να φιλώσω.\nΠερίμενα αδέλφια πώς και πώς αλλά δεν ερχόταν. Παρακαλούσα, γονείς, πελαργό και Παναγίτσα. Με αυτή τη σειρά. Τίποτα. Οι γονείς, γι αυτό όπως και για όλα τα άλλα που ζητούσα, έθεταν ως προϋπόθεση το γενικό και αόριστο “να γίνεις πρώτα καλό παιδί”. Οι πελαργοί πάλι, όποτε τους συναντούσα, εκεί ψηλά που ήταν, μάλλον δε με άκουγαν. Αλλά κι η Παναγίτσα έμενε ασυγκίνητη στις επικλίσεις μου, στις οκτώ ακριβώς κάθε βράδυ. Με το που ακουγόταν και το όγδοο νταν από το ρολόι της Αγίας Παρασκευής, άρχιζα την προσευχή μου και στο τέλος, εκεί που έλεγε “στείλε μου και πάλι/κοντά στο προσκεφάλι/ τον άγγελό μου τον καλό” κολλούσα τον καημό μου: “κι ένα αδελφάκι”. Δεν το άκουγε; Δεν πίστευα αρκετά; Δεν έκανε ρίμα η προσθήκη μου με τον προηγούμενο στίχο; Δεν ήξερα τί να υποθέσω. Το αποτέλεσμα είχε σημασία· παρέμενα μοναχοπαίδι.\nΌταν είδα κι απόειδα, πήρα την κατάσταση στα χέρια μου. Φαντάστηκα ότι είχα αδελφό, δίδυμο μάλιστα, που για αδιευκρίνιστους λόγους είχε χαθεί. Καθόλου πρωτότυπο όπως έμαθα αργότερα. Όλα τα μοναχοπαίδια το κάνουν. Άρχισα λοιπόν να τον ψάχνω, αναζητώντας το σημάδι που ως δίδυμος θα είχε, ακριβώς ίδιο με το δικό μου στο δεξί του πλευρό. Ήταν δυο πόντους πλατύ, καμιά δεκαριά σε μήκος κι ακολουθούσε την καμπύλη του θώρακα. Σε αυτό το τμήμα, το δέρμα ήταν εμφανώς πιο ανοιχτό και όταν το καλοκαίρι μαύριζα “σαν γυφτάκι”, η διαφορά γινόταν ακόμα πιο έντονη. Το δικό του σημάδι λοιπόν όφειλε να είναι το ίδιο ακριβώς και άντε, αντί στο δεξί, να ήταν στο αριστερό πλευρό.\nΙδανική περίοδος για την αγωνιώδη αναζήτησή μου ήταν το καλοκαίρι. Ιδανικός τόπος, η παραλία. Έτσι, ανάμεσα σε κολύμπι, βουτιές και πυργάκια στην άμμο, πάντα μόνος, έριχνα κλεφτές ματιές στα άλλα παιδιά, αναζητώντας μάταια, το σημάδι· αυτό το σίγουρο στοιχείο, που θα με οδηγούσε στον αδελφό μου. Μόλις το έβλεπα, δεν υπήρχε περίπτωση, θα τον αναγνώριζα. Θα τον πλησίαζα και δεν θα χρειαζόταν να του πω απολύτως τίποτα γιατί εκείνος αμέσως θα καταλάβαινε. Γιατί δεν μπορεί, κι αυτός λογικά θα με έψαχνε.\nΑπό τα νήπια και μετά, και ιδιαίτερα στο δημοτικό, σταδιακά άρχισα να παραμελώ την αναζήτηση. Όχι γιατί μέχρι τότε είχε αποβεί μάταιη και είχα απογοητευτεί, αλλά γιατί το κενό του χαμένου αδελφού άρχισαν να γεμίζουν συμμαθητές κι οι φίλοι στη γειτονιά, που ως μεγάλο παιδί πια μπορούσα να βγαίνω για παιχνίδι. Εκείνοι έγιναν χρόνο με το χρόνο τα αδέλφια μου. Τότε χτίστηκαν οι φιλίες που όχι μόνο αντέχουν ακόμα, μα γίνονται ακόμα πιο δυνατές. Μπήκαν από τότε γερά θεμέλια και στέρεα υλικά: Δάκρυα για ματωμένα γόνατα και τιμωρίες για αταξίες, γέλια και τραγούδια σε σκανταλιές, εκδρομές και κοπάνες, ατέλειωτες εκμυστηρεύσεις στην εφηβεία και τρελές αγωνίες σε εξετάσεις, μα πάνω από όλα, αγάπη.\nΚι όταν πίστεψα πια ότι αυτές οι φιλίες είχαν καλύψει απόλυτα το κενό ενός αδελφού, έφτασαν εκείνες οι ατέλειωτες ώρες σε μια καρέκλα δίπλα σε ένα κρεβάτι εντατικής, τότε που ο χρόνος μετρούσε με τον ορό που έπεφτε σταγόνα σταγόνα. Κι ύστερα ήρθαν αυτά τα ατέλειωτα, αργά βήματα μέχρι τα μνήματα. Τότε, κι εκείνες τις ώρες μόνο, κατάλαβα πως το βάρος της απώλειας του πατέρα, θα μπορούσε να σηκώσει μαζί μου, μόνο ένας άνθρωπος βγαλμένος από την ίδια μήτρα. Κι ας ήταν οι φίλοι ουσιαστικά δίπλα μου.\nΤο σημάδι στο δεξί μου πλευρό έσβησε στην εφηβεία. Χάθηκε όπως ακριβώς είχε εμφανιστεί στη βρεφική ηλικία: ανεξήγητα. Σήμερα ακόμα ψάχνω για αδέλφια, αναζητώντας όμως άλλα σημάδια. Με άλλους τρόπους. Κάποτε λαθεύω, νομίζω ότι βρέθηκαν, μα μετά διαπιστώνω ότι έπεσα έξω. Προσωρινά απογοητεύομαι αλλά δε σταματάω την αναζήτηση γιατί ξέρω με σιγουριά ότι τα χαμένα μας αδέλφια, αυτά που φέρουν τα ίδια με μας σημάδια, υπάρχουν και μας ψάχνουν κι εκείνα.\nΤο σημερινό ποστ είναι η συμμετοχή του τσαλαπετεινού στο διαδικτυακό αφιέρωμα στις παιδικές μας φωτογραφίες, κατόπιν παρακίνησης του κυρίου Κατσαμάκη. Συμμετέχουν:\nΚαγκουρώ: Παιδικές φωτογραφίες και σκόρπιες μνήμες\nNefosis και RoubinakiM: Φωτογραφίες χωρίς αρνητικό\nO Ήχος του Ανέμου: Είναι Ψεύτρες, οι Φωτογραφίες;\nAnnaSilia: Παυλάκης ο Τρομερός\nΤο Ερυθρό Καγκουρώ: Μια (όχι και τόσο) παιδική φωτογραφία\nPolyanna: Το γαϊτανάκι μας- μια παιδική φωτογραφία\nΚidscloud: Απόκριες, κάποια χρόνια πριν...\namother`s day: Παιδική φωτογραφία\nΑναρτήθηκε από Τσαλαπετεινός στις 1:03 μ.μ.\nΕτικέτες παιδιά, παιχνίδι, blogger, logbook 27 Σχόλια\nBe happy! It`s an order\nThe political authority which bans\npeople`s music, culture, life style\nwas always been caught bizarre against life.\nΣενάριο, σκηνοθεσία, Sinan Çetin\nΑναρτήθηκε από Τσαλαπετεινός στις 9:30 π.μ.\nΕτικέτες κινηματογράφος, μικρού μήκους, Τουρκία, Sinan Çetin 4 Σχόλια\nΤο μήνυμα φίλης που έλαβα σήμερα, μεταξύ των άλλων έλεγε: “...Χθες είδα την Κλειώ, την ταινία μικρού μήκους των παιδιών του Γυμνασίου Οιχαλίας Τρικάλων. Το θέμα της; Τα παιδιά των μεταναστών που μεγαλώνουν με τους παππούδες στην ελληνική ύπαιθρο. «Η μάστιγα και η κατάρα των ελληνικών σχολείων της φτωχής περιφέρειας», τη δεκαετία του '60, ίσως και αρχές του ’70, όπως θυμάμαι να λέει η μάνα μου, τότε που προσπαθούσε να μάθει σ’ αυτά τα παιδιά πέντε γράμματα, αλλά κυρίως να τα κρατήσει σε μια στοιχειώδη ψυχική ισορροπία...Η Οιχαλία Τρικάλων -Νεοχώρι όπως λεγόταν παλιότερα- είναι πρωταθλητής στη μετανάστευση. ”\nΑναζήτησα αμέσως την Κλειώ κι ευτυχώς τη βρήκα. Όπως θα διαπιστώσετε κι εσείς πρόκειται για μια δυνατή ταινία μικρού μήκους. Η περιπέτεια της δημιουργίας της, για τους μαθητές της κωμόπολης του νομού Τρικάλων με το ιδιαίτερο όνομα, άρχισε με το ξεκίνημα της σχολικής χρονιάς τον περασμένο Σεπτέμβριο. Δε νομίζω ότι υπήρξε δεύτερη σκέψη για την επιλογή του θέματος. Όπως αναφέρουν στους τίτλους τέλους της ταινίας:”Σήμερα στην Οιχαλία Τρικάλων πάνω από 550 οικογένειες είναι μετανάστες σε χώρες της Δυτικής Ευρώπης. Περισσότερα από 60 παιδιά μεγαλώνουν μακριά από τους γονείς τους.”\nΤο σενάριο ανέλαβε η Άννα – Μαρία Σακελλαρίου που στη συνέχεια επωμίστηκε το ρόλο της κεντρικής ηρωίδας που ζει με τη γιαγιά της αφού οι γονείς της έχουν μεταναστεύσει στη Γερμανία. Στο σενάριο, αλλά και στην ερμηνεία της η νεαρή μαθήτρια, κατάφερε να συμπυκνώσει και να αναδείξει την άγρια μοναξιά της εγκατάλειψης -που η έφηβη ηρωίδα θεωρεί ότι υπέστη από τους γονείς της- με όλες τις συναισθηματικές μεταπτώσεις που αυτή συνεπάγεται. Αυτό όμως που ουσιαστικά κατάφερε, ήταν να αναδείξει τις αθέατες πλευρές ενός προβλήματος που οι επίσημες στατιστικές της κρίσης αδυνατούν να συλλάβουν· τις παράπλευρες απώλειες.\nΥπό την καθοδήγηση του καθηγητή τους κ. Θωμά Φωτόπουλου, με έτοιμο το σενάριο, η ενθουσιώδης όπως φαντάζομαι, κινηματογραφική ομάδα των παιδιών του Γυμνασίου Οιχαλίας, ξεκλέβοντας χρόνο από τις σχολικές υποχρεώσεις, έπεσε με τα μούτρα στη δουλειά. Έγιναν τα γυρίσματα -και είναι μάλλον περιττό να αναφέρω πόσο πενιχρά ήταν τα προσφερόμενα μέσα- έγινε και το μοντάζ. Κατάφεραν τελικά, αν και ερασιτέχνες να ολοκληρώσουν με επαγγελματική ευσυνειδησία ένα δύσκολο εγχείρημα. Το άρτιο αποτέλεσμα της συλλογικής τους δουλειάς, έδρεψε δάφνες. Πριν από λίγες μέρες στο Χατζηγιάννειο Πνευματικό Κέντρο της Λάρισας, η ταινία τους απέσπασε το πρώτο βραβείο στο 5ο Νεανικό Φεστιβάλ Ταινιών Μικρού Μήκους Λάρισας Artfools.\nΥποψιάζομαι όμως ότι αυτό το 1ο βραβείο ήταν απλώς...το πρώτο κι ότι θα ακολουθήσουν κι άλλα. Η Κλειώ θα συμμετάσχει στον πανελλήνιο μαθητικό διαγωνισμό ταινιών μικρού μήκους “Ένας πλανήτης...μια ευκαιρία” που συνδιοργανώνουν η Διεύθυνση Πρωτοβάθμιας Εκπαίδευσης Σερρών, το Φεστιβάλ Ταινιών Μικρού Μήκους Δράμας και η ΕΡΤ. Επί πλέον με τους αγγλικούς και γερμανικούς υπότιτλους που σε λίγο θα έχει, η ταινία των παιδιών της Οιχαλίας, ανοίγει φτερά και για διεθνή φεστιβάλ.\nη φωτογραφία καθώς και οι πληροφορίες, από εδώ κι από εδώ.\nΑναρτήθηκε από Τσαλαπετεινός στις 3:21 μ.μ.\nΕτικέτες κινηματογράφος, Μετανάστης, οικονομική κρίση, παιδιά 12 Σχόλια\nΈνωνα με συρραπτικό τα άδεια πακέτα των τσιγάρων. Ήθελα να φτιάξω ένα φιδάκι τόσο μακρύ που όταν θα το άπλωνα στο δρόμο, ξεκινώντας από το σπίτι, να φτάνει μέχρι το περίπτερο του Γιώργου και της Ντίνας. Το σενάριο έλεγε ότι όταν θα τα κατάφερνα, θα έκοβα το κάπνισμα. Μακροπρόθεσμο σχέδιο αν σκεφτεί κανείς ότι για να το πετύχω θα έπρεπε να καπνίσω γύρω στα 3.000 πακέτα. Πέντε πόντους το πακέτο. Με το σταθερό μου ρυθμό, ενάμισι με δυο πακέτα την ημέρα, σε μερικά χρόνια θα εγκατέλειπα οριστικά τη βλαβερή συνήθεια.\nΠριν λίγο καιρό βρήκα το περίπτερο κλειστό. Κλειστό ήταν και την επόμενη και τη μεθεπόμενη. Κατάλαβα. Τα παιδιά τελικά δεν άντεξαν· έγιναν καπνός. Το “δε βγαίνουμε, δε βγαίνουμε με τίποτα” το έλεγαν άλλωστε από το καλοκαίρι. Ακριβό το ενοίκιο, πεσμένη εδώ και πολύ καιρό η κατανάλωση, οι εταιρείες δεν έδιναν πια καθόλου πίστωση και σαν να μην έφταναν όλα αυτά, είχαν και συχνές μικροκλοπές.\nΠέρυσι είχε πιάσει στα πράσα ο Γιώργος δυο πιτσιρικάδες, αδέλφια. Δε φώναξε αστυνομία. Κράτησε τα ποδήλατά τους και τους είπε να έρθουν να τα πάρουν με τους γονείς τους. Ήρθαν με τον πατέρα τους, που όταν άκουσε τί έγινε έβαλε τις φωνές. “Ξέρεις ρε ποιος είμαι εγώ; Που θα πεις τους γιους μου κλέφτες!” Άλλη φορά πάλι, πέρασε χρυσοχέρα τσιγγάνα και με ταχυδακτυλουργικά βούτηξε από την Ντίνα ένα κατοστάρι. Έτυχε να περάσω λίγο μετά και τη βρήκα κλαμένη.\nΉταν πάντα γελαστοί κι οι δυο τους. Όταν έπαιρνα κούτα συνήθως με κερνούσαν καφέ, εσπρεσάκι παγωμένο σε κουτί. Μάπα ήταν, ετοιματζήδικο μα το χαιρόμουν. Το έπινα εκεί, ανοίγαμε κουβέντες, άνοιγα και την κούτα και με το πες πες με τα παιδιά μα και με άλλους πελάτες, έφτανα στη μέση το πρώτο πακέτο. Στέκι κανονικό το περίπτερό τους για τη γειτονιά, ειδικά άνοιξη, καλοκαίρι και φθινόπωρο. Μικροί μεγάλοι περνούσαν και έμεναν πολύ περισσότερο από όσο χρόνο απαιτούσε μια τυπική συναλλαγή.\nΔεν ξέρω τί απέγιναν τα παιδιά. Ίσως να έφυγαν. Το λέω γιατί στην αρχή της κρίσης η Ντίνα, ανέφερε ότι “αν ζόριζαν τα πράγματα” θα πήγαιναν στη Γερμανία, σε μια θεία της που βρισκόταν χρόνια εκεί. Από τον τρόπο πάντως που το έλεγε, καταλάβαινα ότι η πιθανότητα μιας τέτοιας εκδοχής της φαινόταν μηδαμινή. Όπως και στους περισσότερους άλλωστε. Θέλω να ελπίζω ότι έφυγαν τελικά, γιατί δεν μπορώ να τους σκέφτομαι εδώ και τους δυο άνεργους. Βλέπεις πριν δυο χρόνια όταν κάναμε το αφιέρωμα στο ΦΟΒΟ, ο Γιώργος ήταν που είχε γράψει χωρίς δεύτερη σκέψη, με κεφαλαία γράμματα: “ΦΟΒΑΜΑΙ ΤΗΝ ΑΝΕΡΓΙΑ & ΤΗΝ ΑΝΕΧΕΙΑ”\nΑπό τότε που έκλεισαν τα παιδιά, σταμάτησα να θρέφω το φιδάκι. Πήγα αναγκαστικά σε ένα άλλο περίπτερο, δεν είχαν τη μάρκα μου, είπα να δοκιμάσω καπνό και σιγά σιγά τον συνήθισα. Διαπίστωσα μάλιστα ότι κάπνιζα λιγότερο -τουλάχιστο μέχρι να εξοικειωθούν τα δάχτυλα με το στρίψιμο- ήταν και οικονομικότερος σε σχέση με τα τσιγάρα, έμεινα στον καπνό. Και όχι, δε σκέφτομαι να κόψω το κάπνισμα. Μάλιστα τώρα δα, έπιασα να στρίβω ένα ακόμα...\nΑναρτήθηκε από Τσαλαπετεινός στις 6:56 μ.μ.\nΕτικέτες ανεργία, καπνός, οικονομική κρίση, τσιγάρο 27 Σχόλια\nBoiko Borisov: “Κάθε σταγόνα αίματος είναι ντροπή για μας. Δεν θα συμμετέχω σε μια κυβέρνηση, υπό την οποία η αστυνομία χτυπάει τον κόσμο. Μετά την τελευταία συνεδρίαση του υπουργικού συμβουλίου σήμερα, θα υποβάλω την παραίτηση της κυβέρνησης μου...Έχουμε αξιοπρέπεια και τιμή. Ο λαός μας έδωσε την εξουσία και σήμερα του την επιστρέφουμε.”\nBulgaria government to resign, PM Boiko Borisov says\nBulgarian government resigns over protests\nεικόνα από εδώ.\nΔιαδηλώσεις στη Βουλγαρία βίντεο\nΕτικέτες Βουλγαρία, επικαιρότητα, παραίτηση, Boiko Borisov 0 Σχόλια\nΤο κίτρινο σακάκι\nΜια σοπράνο τραγουδά συνοδεία εκκλησιαστικού οργάνου το Ave Maria τη στιγμή που ο Charley Partanna γυρίζει τυχαία και κοιτάζει ψηλά. Το βλέμμα του πέφτει πάνω μια εκθαμβωτική άγνωστη και το ύφος του δεν αφήνει καμία αμφιβολία: κεραυνοβόλος έρωτας με την πρώτη ματιά. Τη δεύτερη φορά που γυρίζει από το στασίδι του για να τη δει, εκείνη αντιλαμβάνεται το ενδιαφέρον του και η στάση της είναι ενδεικτική για το αμοιβαίο του πράγματος.\nΣτο τέλος της γαμήλιας τελετής ο Charley αρχίζει να την αναζητά απεγνωσμένα. Το ίδιο και στη δεξίωση που ακολουθεί. Την εντοπίζει τελικά σε ένα από τα ακριανά τραπέζια και πάει προς το μέρος της με κίνηση αγριμιού που ετοιμάζεται να επιτεθεί στη λεία του. Εκείνη που τον έχει αντιληφθεί, περιμένει ατάραχη την προσέγγισή του κι όταν της ζητάει να χορέψουν την ταραντέλα που ήδη παίζει η ορχήστρα, απαντά καταφατικά και του χαρίζει ένα απαστράπτον χαμόγελο.\nΟ χορός τους όμως πολύ σύντομα διακόπτεται· ένα αγόρι της λέει ότι τη ζητάνε στο τηλέφωνο. Φεύγει πριν καν προλάβουν να συστηθούν και δεν επιστρέφει. Ο Charley Partanna αργότερα στο σπίτι του κάνει ό τι μπορεί για να μάθει τουλάχιστον το όνομα της άγνωστης: επικοινωνεί με φωτογράφο που ήταν στο γάμο και, ναι, την έχει φωτογραφίσει όμως δεν ξέρει ποιά είναι. Τηλεφωνεί ξημερώματα, με την ελπίδα να μάθει κάτι, ακόμα και στην πρώην του, την Maerose που ήταν κι εκείνη στο γάμο, αλλά όπως ήταν αναμενόμενο η Maerose τον διαολοστέλνει και το κλείνει.\nΤη στιγμή που φαίνεται ότι ο Charley έχει πλέον απελπιστεί, χτυπάει το τηλέφωνο. Είναι η Irene Walker, η άγνωστη της εκκλησίας και της δεξίωσης που του ζητάει συγνώμη για την εξαφάνισή της. Εκείνος δεν χρονοτριβεί καθόλου: της ζητάει να συναντηθούν αμέσως. “Επέστρεψα ήδη στην Καλιφόρνια” του απαντά μα εκείνος δεν πτοείται και κανονίζει να γευματίσουν εκεί την επόμενη μέρα.\nΣτη σκηνή που ακολουθεί στην ταινία Prizzi's Honor ένα αεροπλάνο διασχίζει την οθόνη από δεξιά που είναι η Νέα Υόρκη, προς τα αριστερά που βρίσκεται η Καλιφόρνια κι αμέσως μετά βλέπουμε το εσωτερικό του Bel Age Hotel στο West Hollywood. H Irene κομψή και λαμπερή βαδίζει προς την πρώτη συνάντησή τους και τότε σηκώνεται από το τραπέζι που ήδη περιμένει ο Charley. Με κατακίτρινο σακάκι!\nΜέχρι εκείνη τη στιγμή, ο John Huston είχε στήσει με μαεστρία την αρχή ενός love story και στο 25ο λεπτό της ταινίας, αποφασίζει να τινάξει όλη την ρομαντική ατμόσφαιρα στον αέρα. Παρακολουθώντας την ταινία την πρώτη φορά, ενθουσιάστηκα με το κίτρινο σακάκι. Πίστεψα ότι ήταν ένα κορυφαίο εύρημα του Donald Lee Feld, του ενδυματολόγου της ταινίας, που πέτυχε να σαρκάσει την ερωτική ιστορία και βέβαια να τονίσει τη διαφορά ανάμεσα στον μπρουτάλ χαρακτήρα που ενσάρκωνε ο Jack Nicholson και στην αδιαμφισβήτητη κομψότητα της Irene που υποδυόταν η Kathleen Turner.\nΜερικά χρόνια αργότερα κι έχοντας δει στο μεταξύ την ταινία 2-3 φορές ακόμα, έπεσε στα χέρια μου ένα αθλητικό περιοδικό. Ξεφυλλίζοντάς το στάθηκα σε μια καταπληκτική φωτογραφία: ο Nicholson, βρισκόταν σε μια κατάμεστη κερκίδα σε κάποιον αγώνα των Lakers του Los Angeles, ομάδα της οποίας ως γνωστόν είναι φανατικός οπαδός, φορώντας το ίδιο ακριβώς κίτρινο σακάκι!\nΑπό τότε μέχρι και σήμερα που έτυχε να ξαναδώ την ταινία, αναρωτιέμαι αν ο ίδιος ο Nicholson είχε επιβάλει στον ενδυματολόγο της Τιμής των Πρίτζι το σακάκι που είχε το χρώμα της ομάδας του ή αν μετά τα γυρίσματα της ταινίας το κράτησε ώστε να το φοράει στους αγώνες των Lakers που συνεχίζει με φανατισμό να παρακολουθεί.\nΗ πρώτη εικόνα από το γήπεδο βρέθηκε εδώ, ενώ η δεύτερη εκεί.\nΕδώ θα βρείτε την ταινία.\nBonus: Το Ave Maria και TarantellaNapolitana από τον Νονό.\nΑναρτήθηκε από Τσαλαπετεινός στις 7:27 μ.μ.\nΕτικέτες κινηματογράφος, μπάσκετ, Jack Nicholson, John Huston, Kathleen Turner, Prizzi's Honor 4 Σχόλια\nΠληξαύρα η Ατμοημιολία\n-Πάμε τώρα να χαιρετίσουμε και τη γιαγιά Πληξαύρα;\nΉμουν στην αγκαλιά της μητέρας μου τη στιγμή πού άκουσα αυτό το φοβερό όνομα. Έστριψα αμέσως το κεφάλι προς την κατεύθυνση που μού έδειχνε και αντίκρισα το ακόμα πιο φοβερό πρόσωπο μιας άγνωστης. Το "Πληξαύρα" είχε φτάσει στα αυτιά μου σαν το όνομα ενός τρομερού τέρατος που είχε σίγουρα κάτι από “σαύρα”, μα και κάτι άλλο, αδιευκρίνιστο -εκείνο το “πληξ” της αρχής- γι αυτό και πολύ ανησυχητικό. Η δε όψη της, μού φάνηκε ότι ήταν η συνισταμένη όλων των κακών μαγισσών που είχα ως τότε συναντήσει σε εικονογραφημένα παραμύθια ή είχα απλώς φανταστεί στην τρυφερή ηλικία των τεσσάρων.\nΛες και δεν ήταν αρκετά εκρηκτικός ο συνδυασμός ονόματος και όψης, η μακρινή συγγένισσά μας -που υπολογίζω ότι τότε πλησίαζε ακάθεκτη τα εκατό ή μπορεί να τα είχε ήδη περάσει- θέλησε να με αποτελειώσει με μια απειλητική κίνηση, κίνηση που ούτως ή άλλως μού προκαλούσε απέχθεια: άπλωσε το χέρι της για να μού τσιμπήσει το μάγουλο, χαμογελώντας μάλιστα, έτσι ώστε να μού αποκαλύφθεί σε όλο του το μεγαλείο και ένα τρομαχτικό στόμα με μια οδοντοστοιχία που είχε σοβαρές ελλείψεις. Δεν είχα πλέον καμία αμφιβολία ότι αυτή η κακιά μάγισσα, που ήταν μισή σαύρα, ήταν έτοιμη να με αρπάξει από την αγκαλιά της μάνας μου και με κατασπαράξει αργά και βασανιστικά με τα λειψά της δόντια. Όπως ήταν φυσικό ξέσπασα σε γοερά κλάματα.\nΤη “γιαγιά” Πληξαύρα δεν την ξανασυνάντησα. Ή ήταν ανήμπορη ώστε να παρίσταται στις ευρείες οικογενειακές συγκεντρώσεις που ακολούθησαν μέχρι τον θάνατό της ή οι γονείς μου δεν με έπαιρναν μαζί τους σε αυτές, φοβούμενοι ότι θα είχαν πάλι τα ίδια. Πολλά χρόνια αργότερα περιεργαζόμουν παλιές φωτογραφίες, κορνιζωμένες και τοποθετημένες εν σειρά στο σαλόνι θείας μου, όταν ανάμεσα σ` αυτές διέκρινα το πορτραίτο μιας επιβλητικής γυναίκας με ολοστρόγγυλο πρόσωπο, μάλλον όμορφης, ντυμένης με παραδοσιακή φορεσιά. Εντυπωσιακά στολισμένη με σειρές από φλουριά στο στήθος. Δεν μού θύμιζε τίποτα. Ρώτησα λοιπόν τη θεία κι εκείνη μού εξήγησε ότι η άγνωστη της φωτογραφίας ήταν η πεθερά της, “η γιαγιά Πληξαύρα” τη μέρα του γάμου της. Και συμπλήρωσε γελώντας: “...αυτή που σε έκανε να κλαις. Θυμάσαι βρε πόσο είχες τρομάξει τότε με τα δόντια που της έλειπαν; Βλέπεις, την κακομοίρα, την είχε χτυπήσει η μασέλα της και δεν τη φορούσε εκείνη τη μέρα”.\nΚουβέντα στην κουβέντα, έμαθα την καταπληκτική ιστορία του ονόματός της μακαρίτισσας. Είχε λέει ο πατέρας της -εποχή οθωμανικής αυτοκρατορίας ακόμα- ένα γκαρδιακό φίλο που έκανε εμπόριο με Κωνσταντινούπολη. Καθώς τον αποχαιρετούσε λοιπόν για ένα ακόμα ταξίδι, τού έταξε ότι το επόμενο παιδί του, αυτό που ήδη ετοιμαζόταν στην κοιλιά, θα το βάφτιζε εκείνος μόλις γύριζε με το καλό. Έτσι όπως τότε τα ταξίδια ήταν ιδιαίτερα χρονοβόρα, τα βαφτίσια καθυστέρησαν πάρα πολύ. Όταν επιτέλους επέστρεψε ο νονός από την Πόλη η μικρή ήταν ήδη τριών χρόνων. «Λίγο ακόμα να αργούσες, θα κάναμε και το γάμο της μαζί με τα βαφτίσια» πείραξε το νονό ο πατέρας τη ώρα που ετοιμαζόταν να μπουν στην εκκλησία.\nΛίγο αργότερα, όταν ο παπάς ρώτησε το νονό -που σημειωτέον εκείνη την εποχή ήταν στην απόλυτη δικαιοδοσία του η επιλογή του ονόματος- “...και το όνομα αυτής;” ο άρτι αφιχθείς απάντησε με βροντερή φωνή: “Πληξαύρα!”. Κανείς από τους παριστάμενους δεν είχε ξανακούσει αυτό το παράξενο όνομα, ίσως γιατί η μικρή μας πόλη βρισκόταν πολύ μακριά ακόμα και από την πιο κοντινή θάλασσα ώστε οι κάτοικοί της να θυμούνται τα ονόματα των θυγατέρων του Ωκεανού και της Τηθύος. Ή εκείνων του Νηριέα και της Δωρίδας.\nΟι απαραίτητες εξηγήσεις στους έκπληκτους συγγενείς και φίλους για το πρωτάκουστο όνομα, δόθηκαν στη διάρκεια του τραπεζώματος που ακολούθησε. Ο νονός κατά την παραμονή του στην Πόλη είχε την τύχη να παραβρεθεί στην καθέλκυση ενός υπερωκεάνιου προορισμένου να εκτελεί τη διαδρομή Κωνσταντινούπολη- Νέα Υόρκη. Το υπερωκεάνιο ονομάστηκε Πληξαύρα και καθώς φαίνεται, τόσο πολύ είχε εντυπωσιάσει τον μέλλοντα νονό, το μέγεθος του ποντοπόρου πλοίου αλλά και το ιδιαίτερο όνομά του, που αποφάσισε να το χαρίσει στην αναδεξιμιά του. Η παραστατική αφήγησή του τελικά στάθηκε ικανή να ανασκευάσει τις δυσάρεστες εντυπώσεις που δημιούργησε στην βάφτιση το άκουσμα αυτού του παράξενου – κι ίσως κάπως κακόηχου- ονόματος και να τους κάνει, με βαριά καρδιά είναι αλήθεια, να το αποδεχτούν. Έτσι κάθε φορά που τα επόμενα χρόνια κάποιος ρωτούσε, τού έλεγαν την ιστορία του υπερωκεάνιου, επαναλαμβάνοντας τα λόγια του εκκεντρικού νονού.\nΑν είχα πρόχειρη τη γαμήλια φωτογραφία της γιαγιάς Πληξαύρας, ίσως η ανάρτηση να τελείωνε σε αυτό το σημείο. Δεν την είχα όμως κι έτσι αναζήτησα -χωρίς πολλές ελπίδες επιτυχίας- μια φωτογραφία ή έστω ένα σκίτσο αυτού του περίφημου υπερωκεάνιου. Όμως ούτε φωτογραφία, ούτε σκίτσο και δυστυχώς ούτε η ελάχιστη πληροφορία προέκυψε από την αναζήτηση με τις λέξεις κλειδιά: “υπερωκεάνιο”, “Κωνσταντινούπολη”, “τέλη του 19ου αιώνα”. Είχα αρχίσει να πιστεύω ότι δεν υπήρξε ποτέ σκαρί με τέτοιο όνομα όταν μετά από ώρες αναζήτησης έπεσα σε ένα Ναυτικόν διήγημα του Παπαδιαμάντη που αγνοούσα, με τίτλο “Ο ΠΑΝΤΑΡΩΤΑΣ”.\nΈλεγε λοιπόν ο Σκιαθίτης: “...Εὑρέθη εἰς τό πέλαγος, ἐν τῷ μέσῳ τοῦ Εὐβοϊκοῦ στενοῦ, εἰς ἲσην ἀπό τῆς ἠπείρου καί ἀπό τῆς νήσου ἀπόστασιν. Ἢρχετο ἀπό τούς Ὠρεούς κι ἒπλεε διά τό Θρόνιον. Εἲχεν μικρόν φορτίον ἀπό στάμνες καί κανάτια, καί ἡμισείαν δωδεκάδα βαρέλια ἐντοπίων μικρών ἀφύων. Ὁ μπάρμπ' Ἀλέξης ἦτο ἀμέριμνος ὠς πάντοτε, κι ἐκάθητο εἰς τήν πρύμνην κυβερνῶν τό σκάφος καί ἰθύνων τό ἱστίον... Αἲφνης βλέπει βασιλικόν πλοῖον ἐρχόμενον ἀντίπρωρα αὐτού. Ἦτο ἡ Σαλαμινία πιθανῶς. Ἲσως να ἦτο και ἡ Πληξαύρα ἤ ἡ Ἀφρόεσσα... “\nΥπήρξε λοιπόν πλοίο με αυτό το όνομα! Δεν επρόκειτο βέβαια για το λαμπρό υπερωκεάνιο του οικογενειακού μύθου που αναζητούσα μα για μια ατμοημιολία· ένα από τα πρώτα σιδερένια ελικοφόρα σκάφη. Ναυπηγήθηκε κατόπιν παραγγελίας μαζί με άλλα τρία, που έφεραν τα ονόματα Πανόπη Ι, Αφρόεσσα και Σφενδόνη για την ενίσχυση του στόλου, στο ναυπηγείο Reid & Co. της Γλασκώβης το 1855-1856 υπό την επίβλεψη του Έλληνα ναυπηγού Σπ. Αθανασίου. Η Πληξαύρα, κατέπλευσε στην Ελλάδα με αγγλικό πλήρωμα τον Ιούνιο του 1857. Είχε μήκος 32,2 μέτρα, πλάτος 6,7 εκτόπισμα 220 τόννων και ανέπτυσσε ταχύτητα 9,5 κόμβων. Το πλήρωμά της αποτελούσαν ένας αξιωματικός, 4 υπαξιωματικοί και 27 ναύτες. Έφερε δε ένα πυροβόλο όπλο Krupp των 8,7 εκατοστών.\nΧρησιμοποιήθηκε από το κόμμα των Ορεινών του οποίου ηγείτο ο ναύαρχος Κανάρης κατά τη μεταπολίτευση του 1862, ενώ στη διάρκεια της Κρητικής επανάστασης το 1866 μετέφερε αμάχους. Αργότερα εκτελούσε δρομολόγια μεταξύ Πειραιώς και Ναυστάθμου για να εκποιηθεί τελικά το 1926. Επί της Πληξαύρας όμως το 1886 συνέβη κι ένα τραγικό περιστατικό: ο κυβερνήτης της Ανδρέας Γαρουφαλιάς, διαπρεπής αξιωματικός του ελληνικού ναυτικού που είχε εκπαιδευτεί με υποτροφία στον αγγλικό στόλο, αυτοκτόνησε κόβοντας τον λάρυγγά του με ξυράφι, απελπισμένος καθώς τα αλλεπάλληλα υπομνήματά του στο υπουργείο Ναυτικών, όπου επεσήμανε την άμεση ανάγκη διοργάνωσης σχολής πυροβολητών στο ναυτικό, όχι μόνο έπεφταν στο κενό, αλλά τον έφερναν αντιμέτωπο με το φθόνο και τη χλεύη των ανωτέρων του.\nΤα ευρήματα της αναζήτησής έπληξαν ανεπανόρθωτα την αύρα του οικογενειακού μύθου, αλλά η αρχική απογοήτευση για το περίφημο υπερωκεάνιο που δεν υπήρξε ποτέ, καθώς κι η εύλογη απορία μου για το πώς αυτός ο μύθος επικράτησε τελικά από γενιά σε γενιά, εξανεμίστηκαν από χαρά της καθ` όλα θαλασσινής περιπέτειας που έζησα αναζητώντας την απαρχή του. Μαργαριτάρια τα ευρήματα της αναζήτησης· και το διήγημα του Παπαδιαμάντη αλλά και η ξεχασμένη ιστορία της ατμοημιολίας που ναυπηγήθηκε στη Γλασκώβη πριν από 157 ολόκληρα χρόνια. Μαργαριτάρια; Μάλλον θα ήταν καλύτερα να πω: κοράλλια. Γιατί βλέπετε, υπάρχει ένα είδος μαύρου κοραλλιού που ονομάζεται κι αυτό πληξαύρα. Φέρει μάλιστα εντελώς τυχαία την επωνυμία “η αντιπαθής” που νομίζω ότι ταιριάζει γάντι στη δικιά μας Πληξαύρα· όχι βέβαια σε αυτή την μάλλον όμορφη της γαμήλιας φωτογραφίας, αλλά στην εκατόχρονη χωρίς μασέλα, που τόσο πολύ με είχε τρομάξει στα τέσσερά μου.\nΗ ιστορία αφιερώνεται στη Margo που της αρέσουν "τα παράξενα και σπάνια ονόματα", στην Bubu Rantanplis που έλεγε τις προάλλες "πόσο μαγικό είναι το διαδίκτυο" και στον βιβλιοθηκάριο που αδημονούσε για μια "βιωματική ιστορία".\nΜουσική: The Crave, σύνθεση του Jelly Roll Morton που περιέλαβε ο Ennio Morricone στο soundtrack της ταινίας, The Legend Of 1900\nΣτη φωτογραφία που βρήκα εδώ, εικονίζεται η ατμοημιολία Σφενδόνη\nΕτικέτες ιστορίες, λογοτεχνία, μυθολογία, logbook 18 Σχόλια\n"...ἀλλ’ ἄγε μοι μέλποντι μίαν συνάειδε τελευτὴν λύχνου σβεννυμένοιο καὶ ὀλλυμένοιο Λεάνδρου"*\nCharles Perugini Hero (Iseult) εικόνα\nΜια φορά κι ένα καιρό, σε ένα πύργο δίπλα στη θάλασσα, στην ακτή της Σηστούς, κατοικούσε ολομόναχη η Ηρώ. Ήταν μια πεντάμορφη βασιλοπούλα, παρθένα, ιέρεια της Αφροδίτης. Κάποτε σε μια μεγάλη γιορτή προς τιμήν της θεάς μαζεύτηκε κόσμος πολύς από μακρινά μέρη. Έφθασαν εκεί από την Ήπειρο, την Κύπρο, από τα Κύθηρα, ακόμα κι από το Λίβανο. Αλλά κι από τη γειτονική Φρυγία μα και την Άβυδο που βρισκόταν στην άλλη όχθη του Ελλησπόντου πήγαν προσκυνητές. Γυναίκες και άντρες. Κι οι γυναίκες μπορεί να πήγαν για να τιμήσουν τη θεά, μα οι άντρες “όπου ακουστεί γιορτή, είναι πάντα πρώτοι, όχι τόσο τα πρόσφορα να πάνε στους αγίους, όσο για των ομορφονιών τα μαζωμένα κάλλη"(1).\nChristopher Williams, Hero and Leander εικόνα\nΣε εκείνη τη γιορτή εμφανίστηκε για πρώτη φορά η Ηρώ στο πλήθος. “Κι άστραψε φως η όψη της η τρισχαριτωμένη, καθώς η λευκοπρόσωπη Σελήνη που προβαίνει και τα χιονάτα μάγουλα ν' εροδοκοκκινίζαν σα ρόδο, σαν τριαντάφυλλον, ακράνοιχτο και δίχρο"(1). Όλοι θαμπώθηκαν από την ομορφιά της. Μα καθώς ήταν ιέρεια της Αφροδίτης κανένας δεν τόλμησε ούτε καν να σκεφτεί να την πλησιάσει· κανένας εκτός από τον Λέανδρο. "Ο ερωτικός Λέανδρος, όμορφος και νέος -τη θεία τραγωδία του οποίου τραγούδησε ο Μουσαίος- κατοικούσε στην Άβυδο· και από τότε δεν κατοίκησε εκεί κανένας τον οποίον τα χρόνια που ακολούθησαν, να θρήνησαν πιο πολύ.” (2)\nEvelyn de Morgan (1885) Hero holding beacon for Leander εικόνα\nΟ Λέανδρος που τον συνεπήρε ο Έρωτας, νίκησε τη συστολή του και την ώρα που ο ήλιος έδυε κι ανέτειλε ο αποσπερίτης, πλησίασε την Ηρώ, της έπιασε το χέρι και κεντρωμένος βαριά από τις σαϊτιές του μικρού θεού, άρχισε να αναστενάζει. Όντας σεμνή εκείνη τον απέκρουσε αμέσως και με το σώμα, που τραβήχτηκε απότομα απ` τ` άγγιγμά του, αλλά και με λόγια αυστηρά. “Μα σαν άκουσ' ο Λέανδρος τα τόσα πείσματά της, ένιωσε τα καμώματα των κορασιών που θέλουν, γιατί όταν ομορφόπαιδα μαλώνουν οι γυναίκες, φιλιά είναι τα μαλώματα και χάδια είν' οι φοβέρες” (1)\nΤοιχογραφία από την Πομπηία 1ος μ.Χ αιώνας (4)\nΆρχισε λοιπόν να της μιλά επιστρατεύοντας όλη τη ευγλωττία του παράφορα ερωτοχτυπημένου και σιγά σιγά “τα λόγια αγάπη γέννησαν και πήρε την καρδιά της”(1). Έτσι η Ηρώ αν και θεραπαινίδα της Κύπριδας που έπρεπε να μείνει παρθένα, ενέδωσε: δέχτηκε να τον παντρευτεί. Όμως τού είπε ότι ο γάμος τους έπρεπε να μείνει κρυφός. Τότε εκείνος την καθησύχασε λέγοντας: “Κόρη, για την αγάπη σου περνώ και τ' άγριο κύμα κι ούτε φουρτούνα ούτε βοήν της θάλασσας τρομάζω.”(1)\nΝόμισμα της Αβύδου της εποχής του Σεπτίμιου Σεβήρου. Στην μια πλευρά εικονίζεται ο αυτοκράτορας και στην άλλη ο Λέανδρος που διασχίζει τον Ελλήσποντο ενώ η Ηρώ τον περιμένει πάνω σε ένα πύργο. εικόνα\nΤης υποσχέθηκε λοιπόν ότι κάθε βράδυ από τις ακτές της Αβύδου θα έπεφτε -ερωτοκάραβον σωστό- στη θάλασσα και θα διέσχιζε τον Ελλήσποντο και θα έφτανε μέχρι απέναντι στη Σηστό για να βρεθεί στην αγκαλιά της. Μόνος οδηγός του σε αυτή τη ρότα της αγάπης, δεν θα ήταν ούτε η Πούλια, ούτε τα άλλα άστρα του ουρανού, μα ο λύχνος που θα κρατούσε εκείνη για να τού δείχνει το δρόμο μέχρι τον όρμο όπου υψώνονταν ο πύργος της εύπλοιας(4) Αφροδίτης. Αλλά θα έπρεπε να έχει το νου της στους δυνατούς ανέμους “μήν τόνε σβήσουν και με μιας χάσω κι εγώ τη νιότη, το λύχνο σου, της δόλιας μου ζωής το φωτοδότη”(1)\nTheodor von Holst Hero and Leander εικόνα\nΑφού συμφωνήσανε να κρυφοπαντρευτούνε, “και στην κρυφή τους τη χαρά και στο κρυφό του γάμου το λύχνο βάλαν μαρτυριά ως βάζει ο κόσμος άστρο”(1) με δυσκολία αποχωρίστηκαν ο ένας απ` τον άλλον. Ο Λέανδρος επέστρεψε στην Άβυδο με τους άλλους προσκυνητές και την επόμενη νύχτα, την πρώτη που θα περνούσαν μαζί, περίμενε μεσ` το σκοτάδι μπροστά στη θάλασσα να διακρίνει τον λύχνο απέναντι. Κι όταν είδε να τον καλεί, αψηφώντας τη λύσσα του αέρα και την παραφορά των κυμάτων γδύθηκε και ξεκίνησε· αυτός κουπί, αυτός πανί, αυτός ταχύ καράβι. (1)\nJohn Gibson The Meeting of Hero and Leander, 1822 εικόνα\nΚι απέναντι η Ηρώ, καρτερούσε με το λύχνο στα χέρια και κάθε φορά που ο αέρας πήγαινε να τον σβήσει, έστηνε απάγκιο την ποδιά της πλάι στη φλόγα του. Με χίλια βάσανα κατάφερε να βγει ο Λέανδρος στην άλλη όχθη. Και σαν ακόμ' αφρόσταζε και σαν αγκομαχούσε, τον πήγε μες στο νυφικό παρθενοθάλαμό της και το κορμί του το `λουσε και μοσχομύρισέ τον με λάδι, με ροδόλαδο και του `σβησε την άρμη. (1)\nWilliam Etty The Parting of Hero and Leander 1827 εικόνα\nΕκείνη τη νύχτα έσμιξαν για πρώτη φoρά. Ενάντια στο νόμο της Κύπριδας, χωρίς τις πρέπουσες γαμήλιες τιμές στην Ήρα, κρυφά κι από τους γονείς τους. Χωρίς ευχές, χωρίς χορούς, χωρίς τραγούδια. Κρυφά, στα σκοτεινά· ανεύλογη χαρά. Μόνο το φως του λύχνου -παραστάτης και μάρτυρας, φάρος της αγάπης τους. Και την αυγή πάλι κατά την Άβυδον εξανακολυμπούσε και μύριζε ο αχόρταγος νυχταγκαλιές ακόμα. (1) Για να επιστρέψει την επόμενη. Κι όλες τις νύχτες στη σειρά.\nJoseph Mallord William Turner - The Parting of Hero and Leander (1837) εικόνα\nΈτσι η Ηρώ κοράσι ήταν ολημερίς κι ολυνυχτίς γυναίκα(1). Κι οι δυο τους παρακαλούσαν κάθε μέρα να βασιλέψει ο ήλιος, να πέσει το σκοτάδι, να ανάψει ο λύχνος, να ριχτεί στη θάλασσα ο Λέανδρος για να πάει να ανταμώσει τη γυναίκα του που τον καλούσε: Εμπρός, τον ίδρο σου άφησε μες στους δικούς μου κόρφους. Και πριν το ξημέρωμα να πάρει πάλι το θαλασσινό δρόμο της επιστροφής.\nPeter Paul Rubens Hero and Leander εικόνα\nΈφτασε όμως η βαρυχειμωνιά που ξεσέρνει τα καράβια στις αμμουδιές για να γλυτώσουν κι αυτά κι οι ναύτες τους απ` τ' αγριόκαιρα και τες ανεμοζάλες(1). Κι αντί να μείνουν χωριστά μέχρι να καλοσυνέψει πάλι ο καιρός, έσπρωξε η μοίρα κι η αγάπη - γιατί δεν εξαρτάται από τη δύναμή μας να αγαπούμε ή να μισούμε(2) – το χέρι της κι άναψε το λύχνο. Τον είδε ο Λέανδρος κι ο φόβος της ανταριασμένης θάλασσας δεν τον κράτησε στην Άβυδο, γιατί της είχε τάξει “ούτε φουρτούνα ούτε βοήν της θάλασσας τρομάζω”, μόνο ρίχτηκε και πάλι στα νερά του Ελλησπόντου.\nVictor Janssens. Hero and Leander εικόνα\nΤότε πηδούσε το νερό, κύμα στο κύμα εκύλα κι ο ουρανός κι η θάλασσα τότε γινήκαν ένα κι από παντού σηκώθη αχός που μάχονται οι ανέμοι(1). Παρασυρμένος ο Λέανδρος από το ρεύμα, παρακαλούσε την ποντιάδα(4) Αφροδίτη, τον Ποσειδώνα που ορίζει τα πελάγη και τον Αίολο να τον συνδράμουν. Κανείς τους δεν τον άκουσε, μα ούτε ο Έρωτας έτρεξε να τον σώσει. Κι έφτασε στην απελπισία του, βλέποντας πως σίγουρα αφανίζεται, να εκλιπαρεί τα κύματα: “Αφήστε με να φτάσω εκεί και στο γυρισμό η οργή σας, ας πάρει τη ζωή μου.”(3)\nKeller Ferdinand Hero Finding Leander εικόνα\nΜα ούτε τα κύματα έστρεξαν. Τον έδερναν, τον έπαιρναν κι η δύναμή τους θεριεμένη έσβηνε τη δική του. Άξαφνα εχύθη και νερό καμπόσο στο λαιμό του, κι ήπιε ποτόν ανώφελο, ποτόν άρμη γεμάτο, κι άνεμος έσβησε πικρός τον άπιστο το λύχνο και την ψυχή κι αγάπη του του θλιβερού Λεάνδρου.(1)\nJean-Joseph Taillasson Hero and Leander 1800 εικόνα\nΗ Ηρώ άγρυπνη, γεμάτη αγωνία τον περίμενε όλη τη νύχτα και κοίταζε τον πόντο με την ελπίδα να της φέρει τον αγαπημένο της. Την αυγή πια, μόλις τον αντίκρισε άψυχο να χτυπιέται στα βράχια, έσχισε το χιτώνα της και ρίχτηκε από τον πύργο. Κι απάνω απέθαν' η Ηρώ στον άψυχό της άντρα, κι απόμειναν αγκαλιαστά τα δυό τα λείψανά τους.(1)\nDomenico Fetti - Hero and Leander εικόνα\n(Η τραγική ιστορία του Λέανδρου και της Ηρώς εντάσσεται στις Αλεξανδρινές παραδόσεις που περιέχουν θέματα που δεν τα συναντούμε στο μυθολογικό υλικό παλιότερης εποχής. Τα θέματα των αλεξανδρινών παραδόσεων είναι συχνά νεοπλασίες πάνω σε γνωστά μυθικά θέματα ή διασκευές τους και φορτίζονται με συμπιλήματα από λαϊκά παραμυθικά στοιχεία. Κατά το χαρακτηριστικό τους γνώρισμα, αποτελούν λογοτεχνικές κατασκευές, που οι δημιουργοί τους εκμεταλλεύονται ποιητικά ένα μυθικό στοιχείο και το αναπτύσσουν περίπου μυθιστορηματικά, συνθέτοντας μια ερωτική ιστορία. Η ιστορική σημασία των Αλεξανδρινών παραδόσεων βρίσκεται στο γεγονός ότι χρησίμευσαν σαν αφετηρία ενός λογοτεχνικού είδους, της μυθιστορίας, που η ανάπτυξή της έφτασε ως τους νεότερους χρόνους. (4, σελ331)\nΟ συγκεκριμένος μύθος φαίνεται ότι είναι επίνοια της ρομαντικής διάθεσης του ελληνιστικού κόσμου που αρεσκόταν να πλάθει διηγήσεις για ιδανικά ζευγάρια που ριχνόταν σε τρομερές περιπέτειες ώσπου να ευοδωθεί το πάθος τους. Όπως δείχνουν πολυάριθμες παραστάσεις σε ανάγλυφα, σε ζωγραφιές, και σε νομίσματα, ο μύθος πρέπει να ήταν εξαιρετικά δημοφιλής στην αρχαιότητα. Στα νεότερα χρόνια ενέπνευσε αρκετούς ποιητές, δραματουργούς και ζωγράφους. (4, σελ346)\n*Έλα θεά, τραγούδα μου, να πούμε το 'να τέλος\nτου λυχναριού που απόσβησε και του παιδιού που εχάθη.\n1 Μουσαίος, “Τα καθ’ Ηρώ και Λέανδρον “ μετάφραση Σίμος Μενάρδος το πρωτότυπο κείμενο εδώ, η μετάφραση εδώ\n2 Christopher Marlowe, Hero and Leander\n3 Garcilaso de la Vega Soneto XXIX\n4 Ελληνική Μυθολογία, Οι ήρωες, τόμος 3ος Εκδοτική Αθηνών\nGeorge Frideric Händel Ero e Leandro\nΟ Λέανδρός σου, Κώστας Καζης και χορωδία 1924\nΑναδημοσίευση στο toportal.gr και στο people & ideas\nΑναρτήθηκε από Τσαλαπετεινός στις 9:39 π.μ.\nΕτικέτες έρως, ζωγραφική, Ηρώ και Λέανδρος, μουσική, μυθολογία, Hero and Leander 14 Σχόλια\nΚελεστίνος ο 5ος\nSylvia Plath, δύο ποιήματα\nGracias Españoles nuestros hermanos\nI have to stop it


ΟΕΛΜΕΚ με εκπλήξεις! - Λάρκος Λάρκου\nΟΕΛΜΕΚ με εκπλήξεις!\n09/06/2017 /στην κατηγορία Άρθρα 2017\nΕξελίξεις στα συντεχνιακά θέματα της ΟΕΛΜΕΚ. Οι εκλογικές επιδόσεις ρυθμίζουν το νέο σκηνικό.\nΣύμφωνα με ηλεκτρονικής μορφής ανακοίνωση που απέστειλε η «Νέα Πνοή», οι Κινήσεις «Προοδευτική Κίνηση Καθηγητών», «ΔΗΚΙ» και «Νέα Πνοή για την Εκπαίδευση», «λαμβάνοντας υπόψη το ξεκάθαρο μήνυμα για αλλαγή που έστειλαν οι συνάδελφοι/ισσες Καθηγητές/τριες στις εκλογές της 25ης Μαΐου 2017, αποφάσισαν τη σύναψη προγραμματικής συμφωνίας και συνεργασίας για την επόμενη τριετία 2017-2020, στη βάση κοινών στόχων, θέσεων και αρχών.\nΗ προγραμματική συμφωνία περιστρέφεται γύρω από τρεις άξονες: Αγωνιστικότητα, Συλλογικότητα, Διεκδίκηση.\nΓενικός σκοπός των τριών Κινήσεων για την τριετία 2017-2020 είναι η διαμόρφωση μιας αγωνιστικής, διεκδικητικής και ισχυρής ΟΕΛΜΕΚ των Καθηγητών, που θα προασπίζεται τα συμφέροντα ΟΛΩΝ (μόνιμων, συμβασιούχων, έκτακτων, αντικαταστατών) και θα αντιμετωπίζει ισότιμα όλες τις ειδικότητες.\nΜιας ΟΕΛΜΕΚ, που θα ανακτήσει το κύρος και την αξιοπιστία της Οργάνωσης τόσο στα μάτια των καθηγητών, όσο και της κοινωνίας.\nΓια την πραγμάτωση του πιο πάνω σκοπού, οι τρεις Κινήσεις θα προωθήσουν τον ριζικό εκσυγχρονισμό και εκδημοκρατισμό της λειτουργίας της ΟΕΛΜΕΚ, μέσω των αναγκαίων καταστατικών ή/και οργανωτικών αλλαγών, οι οποίες θα εμβαθύνουν τη σχέση και επαφή της καθηγητικής βάσης με την ηγεσία της Οργάνωσης, θα δώσουν τη δυνατότητα να εκφράζεται η βούληση της βάσης των Καθηγητών για τη λήψη αποφάσεων σε σημαντικά θέματα (π.χ. διενέργεια δημοψηφισμάτων) και θα διασφαλίζουν τη συνεχή και ολοκληρωμένη ενημέρωση όλων των συναδέλφων.\nΤο διεκδικητικό πλαίσιο που καθόρισαν οι τρεις Κινήσεις για την τριετία 2017-2020, περιλαμβάνει μεταξύ άλλων, τα ακόλουθα:\nΕπαναδιαπραγμάτευση των νέων Ωρολογίων Προγραμμάτων με το Υπουργείο, σε συνεργασία και με τη Βουλή, για τη διόρθωση των προβλημάτων και στρεβλώσεων που ήδη παρουσιάστηκαν.\nΕπαναδιορισμός των συναδέλφων από ειδικότητες που θυματοποιούνται εξαιτίας του νέου Ωρολογίου Προγράμματος, της νέας δομής του Λυκείου ή/και άλλων αλλαγών του Υπουργείου (π.χ. Ξένες Γλώσσες, Χημεία, Φωτογραφία, Οικιακή Οικονομία, Φυσική Αγωγή, Τέχνη, της Σχεδιασμός-Τεχνολογία, Μουσική, Θεατρολογία, Πληροφορική, Γεωγραφία, Γραφικών Τεχνών).\nΈγκαιρη προετοιμασία συμβατού με τα ΝΑΠ εκπαιδευτικού υλικού και επιμόρφωση των συναδέλφων σε πρωινό χρόνο, πριν από την επέκταση της εφαρμογής των νέων Αναλυτικών Προγραμμάτων ή/και Δεικτών Επάρκειας και Επιτυχίας.\nΡεαλιστική προσαρμογή της διδακτέας ύλης όλων των γνωστικών αντικειμένων στον προβλεπόμενο διδακτικό χρόνο.\nΑπόρριψη του προτεινόμενου από το ΥΠΠ σχεδίου αξιολόγησης στο σύνολό του. Ζητούμε την κατάργηση του αποικιοκρατικού, αναχρονιστικού και ξεπερασμένου συστήματος του Επιθεωρητισμού.\nΤροποποίηση των Κανονισμών Λειτουργίας των Δημοσίων Σχολείων Μέσης Εκπαίδευσης και όλων των απαράδεκτων προνοιών τους. Ειδικότερα, μεταξύ άλλων:\no Ζητούμε επαναφορά των ανεξετάσεων τον Σεπτέμβριο και κατάργηση της ενισχυτικής διδασκαλίας του Ιουνίου.\no Διαφωνούμε με την εισαγωγή των εξετάσεων τετραμήνων, όπως έχουν ψηφιστεί. Θα διεκδικήσουμε την επαναδιαπραγμάτευση της συγκεκριμένης απόφασης με τη Βουλή και όλους τους εμπλεκόμενους φορείς (π.χ. οργανωμένους γονείς, μαθητές) και θα καλέσουμε τον κλάδο να αποφανθεί σε δημοψήφισμα για το θέμα.\nΑποτροπή των απαράδεκτων σχεδιασμών του ΥΠΠ για τον διδακτικό και εργασιακό χρόνο των Καθηγητών, με βάση την έκθεση του «εμπειρογνώμονα».\nΑπόρριψη της αποεργαστηριοποίησης των μαθημάτων της Πληροφορικής, της Τεχνολογίας και της Οικιακής Οικονομίας, που το ΥΠΠ ήδη προώθησε από την προηγούμενη σχολική χρονιά και προτίθεται να την επεκτείνει τη νέα σχολική χρονιά.\nΖητούμε την εργαστηριοποίηση της Φυσικής, της Χημείας και της Βιολογίας στο Λύκειο, με μέγιστο αριθμό τους 15 μαθητές.\nΑπορρίπτουμε τα μεικτά τμήματα στο μάθημα της Φυσικής Αγωγής.\nΑπαιτούμε την άμεση λήψη μέτρων για την πάταξη της παραβατικότητας στα σχολεία και της βίας σε βάρος Καθηγητών/τριών.\nΕργασιακή διασφάλιση των συναδέλφων που συμπλήρωσαν 30μηνη υπηρεσία στην Εκπαίδευση και μετατροπή των συμβάσεών τους σε αορίστου χρόνου, ανεξάρτητα από το καθεστώς με το οποίο συμπλήρωσαν την 30μηνη υπηρεσία και το αν αυτή είναι συνεχόμενη ή διακεκομμένη. Θα διεκδικήσουμε δικαστικά και με κάθε άλλο μέσο:\nτην κατάργηση όλων των μνημονιακών νόμων (μόνιμες αποκοπές, μείωση κλιμάκων, οδοιπορικά, συντάξεις, εφάπαξ κ.λπ.).\nτην κατάργηση της διάκρισης των Καθηγητών πολλών ταχυτήτων, έτσι ώστε όλοι να έχουν τα ίδια δικαιώματα και ωφελήματα.\nΆμεση κατάργηση των μειώσεων στις περιπτώσεις πρόωρων αφυπηρετήσεων.\nΤερματισμός της αποκοπής του 0,8-2%.\nΕπιστροφή στους νόμιμους δικαιούχους της εισφοράς του 2% στο Ταμείο Σύνταξης Χηρείας.\nΔιεκδίκηση των συνταξιοδοτικών δικαιωμάτων των νέων συναδέλφων (εφάπαξ, κρατική σύνταξη).\nΕπαναφορά των απολεσθέντων αντισταθμιστικών ωφελημάτων των Καθηγητών (δίωρο μετακίνησης, εργασιακό καθεστώς εσπερινού σχολείου, οδοιπορικά).\nΠνευματική/πολιτιστική/κοινωνική δράση της ΟΕΛΜΕΚ\nΣτόχος ο σχεδιασμός και η εκπόνηση ενός φιλόδοξου Σχεδίου Δράσης που θα έχει ως βασικές συνιστώσες τον πνευματικό, τον πολιτιστικό και τον κοινωνικό τομέα.\nΜε βάση την πιο πάνω Προγραμματική Συμφωνία, οι Κινήσεις «Προοδευτική Κίνηση Καθηγητών», «ΔΗΚΙ» και «Νέα Πνοή για την Εκπαίδευση» θα προχωρήσουν από κοινού σε συνεργασία με στόχο την ανάληψη της ηγεσίας της ΟΕΛΜΕΚ στις 14 Ιουνίου 2017.\nΤρεις παρατηρήσεις επί του κειμένου της συμφωνίας.\nΑ. Κάθε προγραμματική σύγκλιση χρειάζεται να λαμβάνει υπόψη της κάποιες αρχές, κάποια πολιτικά πλαίσια, κάποιες εφικτές επιδιώξεις. Συνεργάζονται παρατάξεις που βρίσκονται στην πιο μεγάλη απόσταση του πολιτικού φάσματος. Τι συνδέει την Προοδευτική με την Νέα Πνοή; Απολύτως τίποτα. Μόνο η ρύθμιση μιας συγκυριακής πλειοψηφίας για να ρυθμιστούν οι ηγετικές θέσεις.\nΒ. Η πολιτική αυτή χαρακτηρίζεται από αμοραλισμό. Απέτυχαν οι προηγούμενοι, ένα σημαντικό μέρος των καθηγητών τους αποδοκίμασε, άρα (χωρίς αρχές) συμμαχώ με όποιον νά’ναι φτάνει να σχηματίσω μια διαφορετική πλειοψηφία! Εμφανώς και η προηγούμενη πλειοψηφούσα μορφή συνεργασίας («Αλλαγή»-«Νέα Κίνηση») που ηγείτο της ΟΕΛΜΕΚ, λειτουργούσε με τον ίδιο τρόπο, σε καμμιά, όμως, περίπτωση δεν δικαιολογείται η επανάληψή της με άλλα μέσα. Ένα λάθος δεν το απαντάς με άλλο λάθος. Μαθαίνεις και προοδεύεις -αν θέλεις, ασφαλώς!\nΓ. Πίσω από ηχηρές διατυπώσεις, διαπιστώνω μεγάλη απόσταση ανάμεσα στην ανάγκη για συμμαχίες και την παιδαγωγική τους διάσταση. Αν η πολιτική ασκείται χάριν της διανομής τίτλων, χωρίς ένα κάποιο πολιτικό πλαίσιο, αν όλοι συμμαχούν με όλους ως η συνδικαλιστική πρακτική να ισούται με «μια απ’ όλα», αυτό εξηγεί γιατί η κοινή γνώμη γυρίζει την πλάτη της στα κοινά και ιδιωτεύει. Όχι από επιλογή, αλλά από διαφωνία!\nhttps://larkoslarkou.org.cy/wp-content/uploads/2020/07/logoGR.png 0 0 netinfo https://larkoslarkou.org.cy/wp-content/uploads/2020/07/logoGR.png netinfo2017-06-09 08:56:402020-07-21 08:58:17ΟΕΛΜΕΚ με εκπλήξεις!


Επιστροφές ΦΠΑ €8,2 εκατ. σε Μοναστήρια και Ναούς - ΕΚΚΛΗΣΙΑ ONLINE\nΠέμπτη, 04 Απριλίου 2019 19:36\nΑρχική » ΝΕΑ » Επιστροφές ΦΠΑ €8,2 εκατ. σε Μοναστήρια και Ναούς\nΣυγκεκριμένα, το σημείο 13 της συμφωνίας μεταξύ κράτους και Εκκλησίας προβλέπει τα εξής: «Η Εκκλησία της Κύπρου απαλλάσσεται από την καταβολή ΦΠΑ για την ανέγερση και συντήρηση ναών και ακινήτων που βρίσκονται στον περίβολο του ναού και χρησιμοποιούνται για την επιτέλεση του θρησκευτικού της έργου».\nΕπί τούτου, το Τμήμα Φορολογίας εξέδωσε εγκύκλιο με την οποία διευκρινίζεται πως στον όρο «συντήρηση» περιλαμβάνονται «υπηρεσίες ανακαίνισης και επισκευής που πραγματοποιούνται από υποκείμενο στον φόρο πρόσωπο και συνίστανται σε εργασίες υδραυλικού, ηλεκτρολόγου, ξυλουργού, ελαιοχρωματιστή και οικοδομικές εργασίες».\nΣτη συμφωνία διευκρινίζεται, επίσης, πως η συγκεκριμένη απαλλαγή θα γίνεται με την παραχώρηση κατά χάριν κρατικής χορηγίας έναντι του καταβληθέντος ΦΠΑ.\nΌπως προκύπτει από τα στοιχεία που έδωσε στη δημοσιότητα, την περασμένη Παρασκευή, το Γενικό Λογιστήριο της Δημοκρατίας τα οποία αφορούν, μεταξύ άλλων, τις περιπτώσεις παραχώρησης κατά χάριν κρατικής χορηγίας έναντι του καταβληθέντος ΦΠΑ, κατά το έτος 2018 ικανοποιήθηκαν συνολικά 74 αιτήματα για επιστροφή ΦΠΑ ύψους €3,4 εκατ. σε μονές και ναούς.\nΣτο πλαίσιο της διαφάνειας, της λογοδοσίας και της ίσης μεταχείρισης των πολιτών, το Γενικό Λογιστήριο της Δημοκρατίας δημοσιοποίησε και τα ονόματα των 74 μονών και ναών που έλαβαν κρατική χορηγία έναντι επιστροφής ΦΠΑ.\nΣυγκεκριμένα, ποσά άνω των €100.000 έλαβαν από επιστροφή ΦΠΑ κατά το έτος 2018, οι διαχειριστικές – εκκλησιαστικές επιτροπές των ακόλουθων ναών και μοναστηριών:\n* Αρχιεπισκοπή Κύπρου – €408.263.\n* The Russian Orthodox Church “ST NICHOLAS” Fund – €177.003.\n* Εκκλησιαστική επιτροπή ναού Αποστόλου Ανδρέα στο Πλατύ – €171.177.\n* Μονή Αγίου Νεοφύτου – €118.855.\n* Εκκλησιαστική επιτροπή ναού Αγίων Αναργύρων Κοσμά και Δαμιανού – €115.180.\n* Μονή Μαχαιρά – €102.092.\nΣύμφωνα, πάντα, με το Γενικό Λογιστήριο της Δημοκρατίας, ποσά από €30.000 μέχρι €100.000 έλαβαν από επιστροφή ΦΠΑ κατά το έτος 2018 οι ακόλουθες διαχειριστικές – εκκλησιαστικές επιτροπές ναών και μοναστηριών:\n* Ερανική επιτροπή ανεγέρσεως ναού Αγίου Σάββα στον Ύψωνα – €66.701.\n* Εκκλησιαστική επιτροπή ναού Παναγίας Χρυσαλινιώτισσας – €64.659.\n* Ερανική επιτροπή ανεγέρσεως ναού Αγ. Παντελεήμονος – €60.217.\n* Εκκλησιαστική επιτροπή ναού Αγίου Φανουρίου στην Αραδίππου – €58.803.\n* Ναός Αγίου Γεωργίου στην Πάνω Δευτερά – €54.570.\n* Ναός Αγίου Μοδέστου στην Κοφίνου – €53.705.\n*Ναός Παναγίας Ευαγγελίστριας στο Δάλι – €52.518\n* Εκκλησιαστική επιτροπή ναού Αγίου Γεωργίου Χανδριών – €50.918.\n* Ορθόδοξος ιεραποστολικός σύλλογος «Ο Μέγας Βασίλειος» – €49.349.\n* Ναός Αγίων Θεράποντος και Μαρίνης Αγγλισίδων – €47.025.\n* Εκκλησιαστική επιτροπή ναού Μεταμορφώσεως του Σωτήρος στα Καμπιά – €43.140.\n* Μονή Κύκκου – €40.568.\n* Ναός Παναγίας Οδηγήτριας Παλαιομετόχου – €40.117.\n* Ναός Αγία Μαρίνας Οράς – €39.893.\n* Ναός Αγίου Λουκά Κριμαίας – €39.870.\n* Μονή Αρχαγγέλου Μιχαήλ – €38.758.\n* Εκκλησιαστική επιτροπή ναού Αγίου Σάββα Λευκωσίας – €38.269.\n* Παρεκκλήσι Αγίου Νικολάου παραλιακού μετώπου Πάφος – €36.938.\n* Ναός Αγίου Σπυρίδωνος στο Μαρί – €36.484.\n* Ναός Τίμιου Προδρόμου Δρομολαξιάς – €33.754.\n* Μονή Αποστόλου Βαρνάβα στην παλαιά Λευκωσία – €31.916.\n* Ναός Αγίων Ανδρονίκου και Αθανασίας στο Τσέρι – €30.365.\nΑξίζει να αναφερθεί, ότι το χαμηλότερο ποσό που καταβλήθηκε ως επιστροφή ΦΠΑ σε ναό κατά το έτος 2018 ήταν €5.174.\n2 χρόνια πριν ΕΚΚΛΗΣΙΑ ΚΥΠΡΟΥ, ΝΕΑεκκλησία κύπρου, ΦΠΑ\nΜία μεγάλη ημέρα για την Ορθοδοξία στη ΓερμανίαΕΚΚΛΗΣΙΑ ONLINE-Αφρική: Κέντρο της Χριστιανοσύνης για τα επόμενα 50 χρόνια


Η ΘΡΗΣΚΕΙΑ ΤΩΝ ΡΩΜΑΙΩΝ (b) | WE THE ECOUMENISTS exontes zilon FOR AN OECOUMENIC POLIS\n← THE CELTIC TRI-(BU/BHU/PHU/)PHY-LAI (B)\nTHE DECLARATION OF ARBROATH →\n(ΣΥΝΕΧΕΙΑ ΑΠΟ 15/09/2016)\nΜε την επικράτηση του χριστιανισμού, ο τίτλος αυτός παρέμεινε προσδίδοντας στον φέροντα τη θεολογική ερμηνεία του γεφυροποιού ή οδοποιού μεταξύ Θεού και ανθρώπου. Τον τρόπο εκλογής του Ύπατου Ποντίφικα όρισαν κατά πρώτον η παράδοση, ο σχετικός νόμος του 332π.Χ., ο Δομέτιος Νόμος (Lex Domitia) του 104π.Χ. και οι νόμοι του Λεύκιου Κορνήλιου Σύλλα του 80π.Χ. Μερικές διατάξεις αυτών των νόμων σχετικά με την Ποντιφίκια λειτουργία ισχύουν μέχρι σήμερα. Στα αυτοκρατορικά χρόνια το αξίωμα του Ύπατου Ποντίφικα αναλαμβανόταν από τον εκάστοτε αυτοκράτορα, έως τον Γρατσιανό, που πρώτος το αρνήθηκε το 375. Για πρώτη φορά χρησιμοποιήθηκε ειρωνικά από τον Τερτυλλιανό τον 3ο αιώνα μ.Χ. για να χαρακτηρίσει τον Πάπα Καλλίστο Α’. Επίσημα χρησιμοποιήθηκε τον 6ο αιώνα μ.Χ. από τον Πάπα Γρηγόριο Α’ για να δηλώσει την υπεροχή της Ρωμαιοκαθολικής Εκκλησίας και την πολιτική ηγεμονία του Βατικανού. Από τότε παρέμεινε ένας από τους τίτλους των προκαθήμενων της και των Ποντιφίκιων συμβουλίων της.\nΒ) Στην αρχαία Ρώμη, οι Vestales ή Εστιάδες Παρθένες ήταν ιέρειες της Bέστα, θεάς της οικογενειακής εστίας, από απόδοση της ελληνικής θεάς Εστίας στη ρωμαϊκή θρησκεία. Πρωταρχικό τους καθήκον ήταν η συντήρηση της Ιερής Φωτιάς της Βέστα στο ναό της θεάς στη Ρωμαϊκή Αγορά. Το καθήκον αυτό ήταν ιδιαίτερα τιμητικό και απέδιδε μεγάλα προνόμια στις γυναίκες που το υπηρετούσαν. Οι Εστιάδες αποτελούσαν τα μοναδικά θηλυκά μέλη του αρχαίου ρωμαϊκού ιερατείου. Ιερά τους αντικείμενα ήταν η φωτιά της εστίας και το καθαρό νερό. Διάσημες Εστιάδες της ρωμαϊκής μυθολογίας είναι η Ταρπεία, κόρη του Σπούριου Ταρπήιου, που πρόδωσε τη Ρώμη στους Σαβίνους, καθώς και η Ρέα Σύλβια, που βιάστηκε από τον Μαρς (ρωμαϊκό αντίστοιχο του ελληνικού θεού ’ρη) και έφερε στον κόσμο τον Ρωμύλο και τον Ρώμο, ιδρυτές της Ρώμης.\nΟ ιστορικός Πλούταρχος αποδίδει την ίδρυση του ναού της Εστίας στον Νούμα Πομπίλιο, που αρχικά όρισε δύο ιέρειες, στις οποίες αργότερα προστέθηκαν άλλες δύο, με τον Σέρβιο να ανεβάζει τον αριθμό τους σε έξη (Πλουτάρχου Βίοι, Νούμα Πομπίλιος, 9,5-10). Ο Αμβρόσιος αναφέρει και μία έβδομη προς το τέλος της παγανιστικής εποχής (Αμβρόσιος επίσκοπος Μεδιολάνων, Επιστολή 18 «Εις Αυτοκράτορα Βαλεντιανό»).Ο ιστορικός του 2ου αιώνα, ’ουλους Γέλλιους, γράφει πως η πρώτη Εστιάδα απομακρύνθηκε από τους γονείς της από τον ίδιο τον Νούμα Πομπίλιο. Ο Νούμα επίσης ανέθεσε στον Μέγιστο Ποντίφικα (Pontifix Maximus) να πρωτοστατεί στις τελετές, να ορίζει τους κανόνες των τελετών και να εποπτεύει τις Εστιάδες. Οι πρώτες Εστιάδες σύμφωνα με τον Μάρκο Τερέντιο Βάρρο ήταν: Η Γεγανία, η Βενενεία, η Κανουλεία και η Ταρπήια. Οι Εστιάδες Παρθένες έγιναν τελικά μια ισχυρή δύναμη με μεγάλη επιρροή στο ρωμαϊκό κράτος. Όταν ο δικτάτορας Σύλλας περιέλαβε τον νεαρό Ιούλιο Καίσαρα στη λίστα θανάτου των πολιτικών του αντιπάλων, οι Εστιάδες παρενέβησαν υπέρ του και εξασφάλισαν συγχώρεση προς το πρόσωπό του (Σουετόνιος, «Ιούλιος Καίσαρ», 1.2). Ο Οκταβιανός Αύγουστος περιέλαβε τις Εστιάδες σε όλες τις μεγάλες τελετές του κράτους. Η Μεγίστη Εστιάδα Παρθένα (Virgo Vestalis Maxima) επέβλεπε τις άλλες ιέρειες και ήταν παρούσα στο Κολλέγιο των Ποντίφικων (Collegium Pontificum). Η θητεία της κρατούσε 57 έτη. Σύμφωνα με τον Τάκιτο, η τελευταία γνωστή Μεγίστη Εστιάδα ήταν η Κοέλια Κονκορδία, το 380. Ο θεσμός των Εστιάδων έλαβε τέλος το 394, οπότε έσβησε οριστικά η φλόγα. Οι Εστιάδες διαλύθηκαν με διαταγή του Μεγάλου Θεοδοσίου.\nΟι Εστιάδες Παρθένες και η ευημερία τους θεωρούνταν συνυφασμένες με τη δημόσια υγεία και την ευμάρεια της πόλης. Ο Σύμμαχος γράφει (Αμβροσίου επισκόπου Μεδιολάνων, Επιστολή 17): «Οι νόμοι των προγόνων μας παρέχουν στις Εστιάδες Παρθένες και στους υπηρέτες των θεών τη συντήρησή του και δίκαια προνόμια. Το δώρο αυτό διατηρήθηκε απείραχτο μέχρι την εποχή των έκφυλων αργυραμοιβών, που μετέτρεψαν τη συντήρηση της ιερής αγνότητας σε μισθούς των αχθοφόρων. Σαν αποτέλεσμα του γεγονότος ξέσπασε λιμός και κακή σοδειά που διέψευσε τις ελπίδες όλων των επαρχιών (….). Ήταν μια ιεροσυλία που έκανε στείρα τη χρονιά, γιατί ήταν απαραίτητο να χάσουν όλοι αυτό που αρνήθηκαν από τη θρησκεία.»\nΟ Ζώσιμος (Ζώσιμος, Νέα Ιστορία, 5.38) καταγράφει πως μια χριστιανή ευγενής, η Σερένα, ανιψιά του Θεοδοσίου, μπήκε στο ναό και πήρε από το άγαλμα της θεάς ένα κόσμημα, φορώντας το η ίδια στο λαιμό της. Μια ηλικιωμένη γυναίκα εμφανίστηκε, η τελευταία των Εστιάδων, και επέπληξε την Σερένια ζητώντας να πέσει επάνω της βαριά τιμωρία για τη βέβηλη πράξη της. («The Curse of the last Vestal»,Melissa Barden Dowling, Biblical Archeology Society, Archeology Odyssey, Ιαν/Φεβρ. 2001). Σύμφωνα με τον Ζώσιμο, η Σερένα άρχισε να βλέπει βασανιστικά όνειρα που προέβλεπαν τον θάνατό της. Ο Αυγουστίνος εμπνεύστηκε να γράψει την «Πόλη του Θεού», από τους ψιθύρους πως η άλωση της Ρώμης και η πτώση της αυτοκρατορίας της έλαβε χώρα εξαιτίας της χριστιανικής εποχής και της αδιαλλαξίας που επέδειξε απέναντι στους παλιούς θεούς που υπεράσπιζαν την πόλη για πάνω από χίλια χρόνια.\nΟι Εστιάδες Παρθένες έμπαιναν στο σχήμα σε πολύ νεαρή ηλικία, πριν την εφηβεία, και ορκίζονταν σε αγαμία για τα επόμενα 30 χρόνια της ζωής τους. Αυτά τα τριάντα χρόνια χωρίζονταν σε τρεις δεκαετίες. Δέκα για μαθητεία, δέκα για υπηρεσία και δέκα για διδασκαλία. Μετά μπορούσαν να παντρευτούν αν το ήθελαν (Πλουτάρχου Βίοι, Νούμα Πομπίλιος, 9,5-10). Ωστόσο λίγες αποφάσιζαν να αφήσουν το κύρος και τη διαβίωσή τους μέσα στην πολυτέλεια. Αυτό απαιτούσε να αφεθούν στην εξουσία ενός άντρα, με όλες τις απαγορεύσεις που επέβαλε ο ρωμαϊκός νόμος. Από την άλλη, για έναν άνδρα, ένας γάμος με μια πρώην Εστιάδα θεωρούταν μεγάλη τιμή. Ο αρχιερέας Μέγιστος Ποντίφικας έκανε τις επιλογές του μέσα από ένα μεγάλο σύνολο κοριτσιών μεταξύ έξη και δέκα ετών. Για να εξασφαλίσουν την ένταξή τους στο σχήμα έπρεπε να μην έχουν σωματικά ή ψυχικά ελαττώματα, να ζουν και οι δύο γονείς τους και να είναι κόρες κατοίκων της Ιταλίας που γεννήθηκαν ελεύθεροι. ’φηναν το πατρικό τους σπίτι, γίνονταν δεκτές από τον Μέγιστο Ποντίφικα και τα μαλλιά τους κουρεύονταν. Ο Ποντίφικας έδειχνε την επιλογή του με τα λόγια (Εστιάδες Παρθένες, Aulus Gellius, Αττικές Νύκτες 1,12):\n«Σε παίρνω, ’ματα, να γίνεις Εστιάδα ιέρεια που θα τελεί τις ιερές τελετές, όπως ορίζει να κάνει μια Εστιάδα ιέρεια ο νόμος για χάρη του ρωμαϊκού λαού, με τους ίδιους όρους με εκείνη που ήταν Εστιάδα με τους καλύτερους όρους.»\nΤώρα οι κοπέλες βρίσκονταν υπό την προστασία της θεάς. Αργότερα, όταν κατέστη πιο δύσκολο να βρίσκονται κατάλληλα κορίτσια, έγιναν δεκτές και κόρες πληβείων και αργότερα απελεύθερων ανδρών (Vestal Virgins, Encyclopedia Britannica, Ultimate Reference DVD, 2003). Στα καθήκοντά τους περιλαμβανόταν η συντήρηση της ιερής φλόγας της Βέστα, θεάς της εστίας και του σπιτιού, η συλλογή νερού από μια ιερή πηγή, η προετοιμασία του φαγητού που χρειαζόταν για τις τελετές, και η φροντίδα των ιερών αντικειμένων στο σκευοφυλάκιο του ναού. Συντηρώντας την ιερή φωτιά της Βέστα, από την οποία ο καθένας μπορούσε να πάρει φλόγα για προσωπική του χρήση στο σπίτι, λειτουργούσαν κατά κάποιο τρόπο ως οικονόμοι κάθε σπιτιού της Ρώμης, υπό θρησκευτικό πρίσμα. Στις Εστιάδες ανατέθηκε κατά καιρούς να φυλάξουν με ασφάλεια διαθήκες σημαντικών ανθρώπων όπως ο Ιούλιος Καίσαρ και ο Μάρκος Αντώνιος. Επιπροσθέτως, πρόσεχαν και ορισμένα ιερά αντικείμενα συμπεριλαμβανομένου του Παλλαδίου. Επίσης, έφτιαχναν ένα ειδικό αλεύρι που ονομάζεται mola salsa και το οποίο χρησιμοποιούσαν σε όλες τις δημόσιες προσφορές προς κάποιον θεό. Οι Εστιάδες απολάμβαναν σημαντικά προνόμια όπως:\n•Η παρουσία τους θεωρούταν απαραίτητη σε πολυάριθμες δημόσιες εκδηλώσεις και τελετές, ενώ όπου κι αν πήγαιναν μεταφέρονταν με ένα σκεπασμένο δίτροχο, ένα carpentum, του οποίου προπορευόταν ένας ραβδούχος και είχαν προτεραιότητα.\n•Στις δημόσιες εκδηλώσεις, όπως αγώνες και άλλες παραστάσεις, είχαν κρατημένη τιμητική θέση\n•Αντίθετα με τις περισσότερες Ρωμαίες, δεν ήταν υποκείμενες στο patria potestas και ήταν έτσι ελεύθερες να έχουν προσωπική ιδιοκτησία, να κάνουν διαθήκη και να ψηφίζουν.\n•Παρείχαν αποδείξεις χωρίς να ορκίζονται\n•Με δεδομένο τον αδιάφθορο χαρακτήρα τους, τους παρέδιδαν για φύλαξη σημαντικές διαθήκες και κρατικά έγγραφα.\n•Θεωρούνταν ιερές. Θάνατος ήταν η ποινή για κάποιον που τις τραυμάτιζε και είχαν συνοδούς για προστασία από επιθέσεις.\n•Είχαν τη δύναμη να απελευθερώνουν καταδικασμένους και σκλάβους, αγγίζοντάς τους. Αν ένα πρόσωπο καταδικασμένο σε θάνατο συναντούσε μια Εστιάδα στο δρόμο προς το πεδίο εκτέλεσης, λάμβανε χάρη αυτοδικαίως.\n•Τους επιτρεπόταν να πετούν τελετουργικά ομοιώματα από άχυρο στον ποταμό Τίβερη, στις 15 Μαΐου (Διονύσιος Αλικαρνασσεύς, Ρωμαϊκές Αρχαιότητες 1,19,38 και Γουίλιαμ Σμιθ «A Dictionary of Greek and Roman Antiquities», John Murray, London 1875)\nΤο να αφεθεί η ιερή φλόγα της Βέστα να σβήσει, υπονοώντας ότι η θεά απέσυρε την προστασία της από την πόλη, ήταν σημαντικό παράπτωμα και τιμωρούταν με μαστίγωμα (Vesta, Encyclopedia Britannica, 1911 Edition). H αγνότητα των Εστιάδων θεωρούταν συνυφασμένη με την υγεία του ρωμαϊκού κράτους. Όταν έμπαιναν στο σχήμα τα κορίτσια, άφηναν πίσω τους την εξουσία του πατέρα και γίνονταν κόρες του κράτους. Κατ’ επέκταση, οποιαδήποτε σαρκική σχέση με έναν πολίτη θεωρούταν αιμομιξία και πράξη προδοσίας (Vestal Virgins, Chaste Keepers of the Flame, Melissa Barden Dowling, Biblical Archeological Society, Archeology Odyssey, 2001). Η τιμωρία για την παράβαση του όρκου ήταν να θαφτούν ζωντανές στο campus sceleratus, μια υπόγεια κάμαρα, με φαγητό και νερό λίγων ημερών. Η αρχαία παράδοση απαιτούσε μια ανυπάκουη Εστιάδα να θάβεται μέσα στην πόλη, καθώς αυτός ήταν ο μοναδικός τρόπος να μην χυθεί το αίμα της, πράγμα που απαγορευόταν αυστηρά. Δυστυχώς η πράξη αυτή παραβίαζε το ρωμαϊκό νόμο που όριζε κανένα πρόσωπο να μην θάβεται μέσα στην πόλη. Για να λυθεί το ζήτημα αυτό, οι Ρωμαίοι έθαβαν την ιέρεια με μια ποσότητα τροφίμων και νερού, όχι για να επεκτείνουν την τιμωρία της αλλά ώστε να μην πεθάνει πρακτικά μέσα στην πόλη, αλλά να κατέβει σε ένα «κατοικήσιμο δωμάτιο». Επιπλέον, θα πέθαινε με τη θέλησή της. Οι περιπτώσεις τέτοιας ανομίας και τιμωρίας ήταν σπάνιες Η Εστιάδα Τουκκία κατηγορήθηκε για πορνεία, αλλά μετέφερε νερό σε ένα κόσκινο για να αποδείξει την αθωότητά της.\nΗ μέθοδος απόδειξης ότι μια Εστιάς διέπραξε παράπτωμα θα μπορούσε να θεωρηθεί μη επιστημονική βάση των σύγχρονων προτύπων. Επειδή η παρθενία μιας Εστιάδας θεωρούταν συνυφασμένη με την ιερή φλόγα, αν η φλόγα έσβηνε μπορεί να σήμαινε πως είτε η ιέρεια δεν συμπεριφέρθηκε σωστά ή ότι παραμέλησε τα καθήκοντά της. Ενώ ο θεσμός των Εστιάδων διατηρήθηκε για πάνω από χίλια χρόνια, υπάρχουν μόνο δέκα καταγεγραμμένες περιπτώσεις ανομίας, και οι συγκεκριμένες δίκες έλαβαν χώρα σε περιόδους πολιτικής κρίσης του κράτους. Υπάρχει η πιθανότητα οι Εστιάδες να χρησιμοποιήθηκαν σαν αποδιοπομπαίοι τράγοι. («Vestal Virgins, Chaste Keepers of the Flame», Melissa Barden Dowling). Καθώς η ευημερία του κράτους θεωρούταν ότι σχετιζόταν άμεσα με την αγνότητα και την πνευματική υγεία τους, είναι λογικό η υποψία να βρήκε πρόσφορο έδαφος σε περιόδους κρίσης.\nΓια τις πρώτες Εστιάδες, στην ’λμπα Λόνγκα, πιστεύεται πως μαστιγώνονταν μέχρι θανάτου αν είχαν σεξουαλικές σχέσεις. Ο ρωμαίος βασιλιάς Ταρκύνιος Πρίσκος όρισε την τιμωρία του θαψίματος, την οποία επέβαλε στην ιέρεια Πινάρια. Το μαστίγωμα με καλάμια, καμιά φορά προηγούταν της ποινής, όπως συνέβη με την Ουρμπινία, το 471πΧ. Υποψίες κίνησε η Μινούτσια εξαιτίας μιας ανεπίτρεπτης αγάπης για την εμφάνισή της και τις αποδείξεις που παρείχε ένας σκλάβος. Κρίθηκε ένοχη και θάφτηκε ζωντανή (Τίτος Λίβιος, «Ιστορία της Ρώμης», βιβλ. 8, 15). Παρομοίως η Ποστουρνία, αν και ήταν σύμφωνα με τον ιστορικό Λίβιο αθώα (βιβλ. 4,44), δικάστηκε για έλλειψη αρετής με τις υποψίες να έχει κινήσει η άσεμνη εμφάνισή της. Η Ποστουρνία τελικά έλαβε αυστηρή προειδοποίηση να συμμορφωθεί. Οι Εστιάδες Αιμιλία, Λικίνια και Ματρία εκτελέστηκαν μετά από καταγγελία του υπηρέτη ενός βάρβαρου ιππέα. Λίγες Εστιάδες Παρθένες απαλλάχθηκαν από τις κατηγορίες. Κάποιες καθάρισαν το όνομά τους μέσα από σκληρές δοκιμασίες. (Γουίλιαμ Σμιθ, «A Dictionary of Greek and Roman Antiquities», John Murray, London 1875). Ο εραστής μιας ένοχης Εστιάδας μαστιγώθηκε μέχρι θανάτου στο Forum Boarium ή στο Comitium (Howatson M. C., «Oxford Companion to Classical Literature», Oxford University Press, 1989).\nΟι πρωτεύουσες τελετές προς τιμή της Βέστα ήταν τα Βεστάλια, που εορτάζονταν από τις 7 μέχρι τις 15 Ιουνίου. Μόνο στις 7 Ιουλίου, το σκευοφυλάκιο της θεάς όπου έμπαιναν συνήθως μόνο οι ιέρειες, ήταν προσβάσιμο στις μητέρες οικογενειών που έφερναν πιάτα με φαγητό. Στις απλές τελετές ιερουργούσαν οι Εστιάδες, οι οποίες μάζευαν σιτηρά και έφτιαχναν αλμυρά κέικ για τη γιορτή. Αυτή ήταν η μοναδική φορά που έφτιαχναν τη mola salsa, καθώς ήταν η ιερότερη ημέρα για την Βέστα και έπρεπε να φτιαχτεί σωστά και τέλεια επειδή χρησιμοποιούταν σε όλες τις δημόσιες θυσίες. Τα κύρια κομμάτια του ενδύματος μιας Εστιάδας ήταν μια infula, ένα suffibulum και μια palla. Infula ονομαζόταν μια μακριά καλύπτρα για το κεφάλι που έπεφτε στους ώμους. Συνήθως από κάτω υπήρχαν κόκκινες και λευκές μάλλινες κορδέλες. Το suffibulum ήταν μια πόρπη που συγκρατούσε την palla. H palla ήταν ένας απλός μανδύας καρφιτσωμένος με την πόρπη στον αριστερό ώμο.\nΜετά από τις δύο αναγκαίες εκτενείς αναφορές στον Ύπατο Ποντίφικα και τις Εστιάδες Παρθένες, είναι πια καιρός να συνεχίσουμε το θέμα μας.\nΣυνηθισμένη ήταν η μαντεία στο πλαίσιο της αστικής λατρείας, με τη βοήθεια δημόσιων «οιωνοσκόπων» οι οποίοι ερμήνευαν θεϊκές ενδείξεις (παρόμοια με τα ελληνικά μαντεία), αλλά και η μαγεία, υπό την έννοια της τελετουργικής χειραγώγησης θεϊκών δυνάμεων.


Το πρόγραμμα των πρώτων ημερών προετοιμασίας | ATROMITOS FC OFFICIAL WEB SITE\nΤο πρόγραμμα των πρώτων ημερών προετοιμασίας\nTην 1η Ιουλίου στις 19.00 αγιασμός και πρώτη προπόνηση.\nΠραγματοποιήθηκε σήμερα σύσκεψη στα γραφεία της ΠΑΕ Ατρόμητος και καθορίστηκε το πρόγραμμα των πρώτων ημερών προετοιμασίας σύμφωνα με τις κατευθύνσεις που έχουν δοθεί από τον προπονητή Γιώργο Παράσχο και το βοηθό προπονητή Παναγιώτη Γκουτζίδη.\nΣτην σύσκεψη έλαβαν μέρος ο Τεχνικός Διευθυντής Γιάννης Αγγελόπουλος, ο Γενικός Αρχηγός Σπύρος Σοφιανός, ο γυμναστής Σωτήρης Κακαργιάς και ο γιατρός Πέτρος Καπράλος. Το πρόγραμμα έχει ως εξής:\n1 ΙΟΥΛΙΟΥ: Στις 19.00 θα γίνει ο αγιασμός και η πρώτη προπόνηση της νέας χρονιάς στο αθλητικό κέντρο. Το πρωί της ίδιας ημέρας το α΄ γκρουπ των ποδοσφαιριστών θα υποβληθεί σε πλήρη ιατρικό έλεγχο.\n2 ΙΟΥΛΙΟΥ: Το πρωί, το β γκρουπ των ποδοσφαιριστών θα υποβληθεί σε πλήρη ιατρικό έλεγχο. Προπόνηση το απόγευμα στο αθλητικό κέντρο.\n3 ΙΟΥΛΙΟΥ: Εργομετρικός έλεγχος των ποδοσφαιριστών. Οι μετρήσεις (εργομετρικός έλεγχος) πραγματοποιούνται εντός του προπονητικού κέντρου του Ατρόμητου, σε συνεργασία με το Εργομετρικό Κέντρο Επιστημονικής Υποστήριξης της Απόδοσης, SPORTSCLINIC με έδρα τη Θεσσαλονίκη.\nΗ ΠΑΕ Ατρόμητος με την αμέριστη συμπαράσταση του προέδρου της κ. Γιώργου Σπανού, ακολουθεί εδώ και πέντε χρόνια με συνέπεια τα σύγχρονα επιστημονικά δεδομένα ελέγχοντας σε τακτική βάση όλους τους ποδοσφαιριστές πριν και μετά την προετοιμασία αλλά και στη διάρκεια της αγωνιστικής περιόδου. Με τον τρόπο αυτό αποκτάται πρόσβαση σε σημαντικά δεδομένα για την ομάδα και τον κάθε ποδοσφαιριστή ξεχωριστά, που είναι χρήσιμα στον γυμναστή και στον προπονητή για τον καλύτερο σχεδιασμό της προπόνησης.\nΗ πρώτη φάση του εργομετρικού ελέγχου περιλαμβάνει:\nΜετρήσεις χρόνου αντίδρασης\nMέτρηση του ρυθμού οξυγόνωσης των μυών και ανάλυση της Καρδιοαναπνευστική αντοχή του κάθε ποδοσφαιριστή σε όλο το φάσμα των εντάσεων με ανάλυση των αναπνευστικών αερίων.\nΜέτρηση της οικονομίας τρεξίματος σε εντάσεις που σχετίζονται με το ρυθμό αγώνα\nΕντοπισμός της ταχύτητας κίνησης όπου εμφανίζεται αναπνευστικός κάματος.\nΑνάλυση του ρυθμού συσσώρευσης καματογόνων ουσιών για κάθε ποδοσφαιριστή έτσι ώστε να εντοπιστούν οι κατάλληλες εντάσεις προπόνησης και οι προπονητικές ζώνες.\nΕντοπισμός των αδυναμιών και των κατάλληλων εντάσεων προπόνησης για κάθε ποδοσφαιριστή.\n4 ΙΟΥΛΙΟΥ: Προπόνηση το απόγευμα στο αθλητικό κέντρο.\n5 ΙΟΥΛΙΟΥ: Αναχώρηση για Χάνια Πηλίου για το α βασικό στάδιο προετοιμασίας. H αποστολή θα καταλύσει στο «Pelion Sports and Spa Center».